νεος κοσμος - Ετοιμάζεστε για έναν νέο κόσμο, έναν κόσμο που έχει ήδη αλλάξει, έναν κόσμο που έχει μεταβληθεί από την ανθρώπινη άγνοια, κατάχρηση και αμέλεια. Περάσατε το όριο πριν κάμποσο καιρό, όταν ο κόσμος άλλαξε ανεπαίσθητα, ένα άγνωστο σημάδι στην εξέλιξη της ανθρωπότητας. Τώρα βρίσκεστε σ’ έναν νέο κόσμο, έναν κόσμο ανόμοιο με τον κόσμο στον οποίον έχετε συνηθίσει, έναν κόσμο μ’ ένα μεταβαλλόμενο και διαφορετικό κλίμα, έναν κόσμο με μειούμενους πόρους, έναν κόσμο με μολυσμένα και ρυπασμένα ποτάμια και εδάφη, έναν κόσμο όπου ένας αυξανόμενος αριθμός ανθρώπων θα πίνει από ένα πηγάδι που μικραίνει σιγά σιγά.\nΑρχική » Το Μήνυμα » Τόμος 1 » Ο Νέος Κόσμος » Ο Νέος Κόσμος\nΕτοιμάζεστε για έναν νέο κόσμο, έναν κόσμο που έχει ήδη αλλάξει, έναν κόσμο που έχει μεταβληθεί από την ανθρώπινη άγνοια, κατάχρηση και αμέλεια. Περάσατε το όριο πριν κάμποσο καιρό, όταν ο κόσμος άλλαξε ανεπαίσθητα, ένα άγνωστο σημάδι στην εξέλιξη της ανθρωπότητας. Τώρα βρίσκεστε σ’ έναν νέο κόσμο, έναν κόσμο ανόμοιο με τον κόσμο στον οποίον έχετε συνηθίσει, έναν κόσμο μ’ ένα μεταβαλλόμενο και διαφορετικό κλίμα, έναν κόσμο με μειούμενους πόρους, έναν κόσμο με μολυσμένα και ρυπασμένα ποτάμια και εδάφη, έναν κόσμο όπου ένας αυξανόμενος αριθμός ανθρώπων θα πίνει από ένα πηγάδι που μικραίνει σιγά σιγά.\nΑυτός είναι ο νέος κόσμος. Έχει ήδη αλλάξει. Όμως οι άνθρωποι δεν έχουν αλλάξει. Ίσως δεν έχεις πραγματικά αλλάξει παρά με επιφανειακούς τρόπους. Οι άνθρωποι δεν ξέρουν ότι ζουν σ’ έναν διαφορετικό κόσμο, έναν νέο κόσμο, έναν κόσμο που θα είναι πολύ πιο ακατάστατος, έναν κόσμο όπου η φύση θ’ αλλάξει τους συμβατικούς όρους με λεπτούς και δραματικούς τρόπους, έναν κόσμο που ήταν προβλέψιμος και έχει προβλεφτεί απ’ ορισμένα προγνωστικά άτομα, έναν κόσμο για τον οποίον η ανθρωπότητα είναι δυστυχώς απροετοίμαστη και ακόμα δεν αναγνωρίζει.\nΕκτός από περιόδους μεγάλων φυσικών καταστροφών και συμφορών, οι άνθρωποι σπάνια αναγνωρίζουν κατά πόσο η φύση τους επιτρέπει να ζουν, πώς η σταθερότητα του κόσμου, του κλίματός του και των συνθηκών ζωής του, κατέστησε υλικά και θεμελιωδώς τον ανθρώπινο πολιτισμό ικανό να μεγαλώσει και να επεκταθεί. Οι άνθρωποι έχουν χάσει τη σύνδεσή τους με τον φυσικό κόσμο, και έτσι έχουν γίνει αδαείς όσον αφορά τους μεγάλους κινδύνους του, και έχουν χάσει την εκτίμησή τους για τα μεγάλα πλεονεκτήματα που έχει παράσχει στην ανθρώπινη οικογένεια κατά τη διάρκεια αυτής της μακριάς περιόδου μεγάλης σταθερότητας.\nΣτον νέο κόσμο δεν θα έχετε αυτήν τη σταθερότητα. Έχει μεταβληθεί. Και η εκδήλωση αυτής της μεταβολής εμφανίζεται τώρα εδώ κι εκεί, σε αυτήν τη χώρα και σ’ εκείνη τη χώρα, και μετά σε άλλη μια χώρα – σαν όλα να επιταχύνονταν, σαν τα γεγονότα που μόνο συνέβαιναν πολύ σπάνια να συμβαίνουν τώρα συχνά σε πολλούς τόπους. Αυτό είναι μέρος του νέου κόσμου.\nΟ Θεός είναι εδώ για να σε προετοιμάσει για τον νέο κόσμο. Εμείς είμαστε εδώ για να σε προετοιμάσουμε για τον νέο κόσμο. Η προετοιμασία είναι πολύ σημαντική, όμως απαιτεί φοβερή επανεξέταση τόσων πολλών πραγμάτων που εσύ ατομικά ίσως να μην έχεις σκεφτεί ποτέ πριν, ή που δεν σε έχουν απασχολήσει ποτέ – όπως από πού έρχονται τα τρόφιμα και το νερό σου, και τον βαθμό στον οποίον μπορεί να είναι μολυσμένα, και τον βαθμό στον οποίον η παράδοσή τους σε σένα μπορεί ν’ αποδιοργανωθεί και ενδεχομένως θ’ αποδιοργανωθεί στους ερχόμενους καιρούς. Αν μπορείς ν’ ανταποκριθείς σαφώς σε αυτό, θα δεις ότι τα θεμελιώδη στοιχεία της ζωής είναι αυτά που έχουν τη μεγαλύτερη σημασία, και οι δολοπλοκίες των πολιτικών και της κουλτούρας, οι τάσεις της κοινωνίας γίνονται πολύ πιο ασήμαντες υπό το φως αυτών των πραγμάτων.\nΣτον νέο κόσμο, τα τρόφιμα, το νερό και η ενέργεια θα υπερισχύουν όλο και περισσότερο, θα είναι όλο και περισσότερο η προτεραιότητα για τη σταθερότητα των εθνών και των κοινοτήτων εντός των εθνών. Η μετάβαση είναι δύσκολη επειδή οι άνθρωποι ζουν ακόμα στο παρελθόν, ζουν βασισμένοι σε μια σειρά προϋποθέσεων τις οποίες δεν χρειάστηκαν ποτέ ν’ αμφισβητήσουν σημαντικά εκτός κι αν βρέθηκαν αντιμέτωποι με φυσικές καταστροφές σε μεγάλη κλίμακα.\nΣε περιόδους συμφοράς οι άνθρωποι αφυπνίζουν για λίγο και μετά αποκοιμούνται σιγά σιγά πάλι. «Αυτό ήταν ένα φρικτό πράγμα που έγινε, ναι, βέβαια. Το θυμόμαστε. Όμως τώρα αποκοιμόμαστε πάλι. Δεν πρόκειται να ξαναγίνει για αιώνες, και λοιπόν αποκοιμόμαστε πάλι.» – τους νανουρίζει η ανθρώπινη αυταρέσκεια, η ανθρώπινη άρνηση, η ανθρώπινη απορρόφηση, οι ανθρώπινες περισπάσεις απ’ όλες τις δυνάμεις της κοινωνίας που θέλουν να τους νανουρίσουν ώστε να γίνουν ένας διαχειρίσιμος καταναλωτής. Οι κανόνες της θρησκείας προδιαγράφουν πώς πρέπει ν’ αναλογίζονται τη ζωή και τον Θεό, τις μέριμνες ενός έθνους στις σχέσεις του με άλλα έθνη· επιστρέφοντας σε παλαιές ρουτίνες, ξεχνώντας το παρελθόν, είναι περασμένο.\nΗ ανθρωπότητα θα πρέπει να είναι όλο και περισσότερο σε κατάσταση επαγρύπνησης στον νέο κόσμο, όλο πιο προσεχτική, λαμβάνοντας όλο και περισσότερο υπόψη τα επακόλουθα των τωρινών πράξεών της, πιο συγκρατημένη στη χρήση της των πόρων, πιο συγκρατημένη στον τρόπο με τον οποίον τα έθνη επεμβαίνουν το ένα στο άλλο, πιο επιφυλακτική, πιο υπεύθυνη, πιο ενδιαφερόμενη για την έκβαση στο μέλλον.\nΈνα μεγάλο μέρος της ανθρωπότητας ήδη πεινά, δεν έχει καθαρό νερό, δεν έχει σταθερότητα, ασφάλεια στα ίδια της χωριά, τις πόλεις και τις κοινότητές. Αυτό θα αυξηθεί, οδηγώντας έθνη σ’ επανάσταση, φέρνοντας στην εξουσία ακόμα πιο επικίνδυνα άτομα και ομάδες, δημιουργώντας περαιτέρω αστάθεια. Μέχρι ο μεσαίος πολίτης πρέπει τώρα ν’ αρχίσει ν’ αφυπνίζει από τις μονομανίες του, τους εθισμούς του και τις απορροφήσεις του ώστε να προσέξει τις μεταβαλλόμενες περιστάσεις της ζωής γύρω του.\nΕίναι αυτή η περίοδος που μπορεί να είναι τόσο εξιλεωτική, τόσο διευκρινιστική, τόσο φρονηματιστική, φέρνοντας τους ανθρώπους στο παρόν όπου μπορούν ν’ αναζητήσουν πιο απλές απολαύσεις, πιο φυσιολογικές δραστηριότητες, να γίνουν πιο παρόντες ο ένας στον άλλον, πιο διαθέσιμοι ο ένας στον άλλον, πιο κατανοητικοί προς όσα βλέπουν γύρω τους. Εντός αυτών των πλαισίων, μερικά άτομα θ’ αρχίσουν ν’ ανακτούν μια μεγαλύτερη νοημοσύνη που κείται μέσα σε κάθε πρόσωπο, μια νοημοσύνη που ονομάζουμε Γνώση, ένας μεγαλύτερος νους άθικτος από τον κόσμο, άφοβος προς τον κόσμο, εδώ σε μια μεγαλύτερη αποστολή που είναι η δικιά σου αποστολή, υπόλογη μόνο στον Θεό και τη μεγάλη Αγγελική Παρουσία που υπηρετεί τον Δημιουργό σε αυτόν τον κόσμο και απανταχού στο σύμπαν.\nΠρόκειται για μια πολύ συγκλονιστική και αποθαρρυντική περίοδος, άλλα είναι ταυτόχρονα μια διευκρινιστική περίοδος, μια περίοδος όπου το αληθινό σου κάλεσμα θ’ αναδυθεί από τον κόσμο, διότι εσύ δεν μπορείς να καλέσεις τον εαυτό σου. Τα δώρα σου προτίθενται να δοθούν σε ορισμένα μέρη, σε ορισμένα άτομα, και αυτό σπάνια αντανακλάται στους στόχους και τις βλέψεις των ανθρώπων. Καθώς ο κόσμος γίνεται πιο σκοτεινός, πιο προβληματικός, πιο ασταθής, πιο ανησυχητικός, το κάλεσμα θα γίνεται πιο ένθερμο, πιο δυνατό, πιο ελκυστικό για εκείνους που μπορούν ν’ ανταποκριθούν.\nΣτην αφθονία η ανθρώπινη αυταρέσκεια αυξάνεται. Η ανθρώπινη επιείκεια αυξάνεται. Ο ανθρώπινος εθισμός αυξάνεται. Η ανθρώπινη παθολογία αυξάνεται. Οι ψυχασθένειες αυξάνονται – παραδόξως πώς. Σε αυτό, οι πλούσιοι μπορούν να είναι πιο άθλιοι από τους φτωχούς. Σε αυτό, τα πλούσια έθνη μπορούν να διασπαθίσουν την ελευθερία τους, τη φυσική τους κληρονομιά, το περιβάλλον τους, τους πόρους τους, τον χρόνο τους, την ενέργειά τους, τη δημιουργικότητά τους – χαμένα, τελειωμένα, τελειωμένα για πάντα, ξοδεμένα αφρόνως. Αυτό είναι το δράμα της διαβίωσης στον κόσμο χωρίς Γνώση. Αυτό είναι το δράμα στη ζωή κάθε προσώπου, διότι όλοι στάλθηκαν εδώ για έναν ευρύτερο σκοπό και σε όλους δόθηκε η Γνώση για να τους καθοδηγήσει σε αυτόν τον σκοπό, να τους προετοιμάσει γι’ αυτόν τον σκοπό. Όμως η πλειοψηφία των ανθρώπων στον κόσμο καταπιέζεται – καταπιέζεται από πολιτική καταπίεση· καταπιέζεται από τη φτώχεια· καταπιέζεται από κοινωνικές και θρησκευτικές υπαγορεύσεις· καταπιέζεται επειδή δεν έχει κοινωνική δύναμη, δεν έχει κινητικότητα, δεν μπορεί ν’ αλλάξει τις περιστάσεις της – μια μεγάλη απώλεια για την ανθρώπινη οικογένεια ως σύνολο.\nΚαθώς η πλειοψηφία των μεγάλων επιστημόνων, των μεγάλων γιατρών, των μεγάλων κοινωνικών απελευθερωτών, των μεγάλων καλλιτεχνών, των μεγάλων μουσικών χάνεται, καταπιέζεται, τα μεγάλα δώρα τούτων δεν εμφανίζονται ποτέ, οι ζωές τους σπαταλιούνται. Στον νέο κόσμο, το δράμα του κοινού ανθρώπου θα γίνει τόσο έντονο και τόσο απαιτητικό που πολλοί άνθρωποι που δεν αντιδρούν σήμερα θα πρέπει ν’ αντιδράσουν. Ολόκληρα έθνη ανθρώπων δεν θα μπορούν να συντηρήσουν τον εαυτό τους. Και μέχρι και τα πλούσια έθνη δεν θα έχουν τους πόρους να παρέχουν ατελείωτη πρόνοια στα έθνη που είναι ασταθή ή φτωχά. Αυτό θα είναι ένα κάλεσμα για άτομα και για έθνη ν’ αντιδράσουν και να προετοιμαστούν.\nΗ ανθρωπότητα ζει για τη στιγμή. Δεν νοιάζεται για το μέλλον της. Είναι άφρων στις δραστηριότητες και τη συμπεριφορά της. Κοίτα, ο πόλεμος δεν είναι πλέον μια επιλογή, διότι καταστρέφει τους ανθρώπους και τις υποδομές και τους πόρους που θα είναι απαραίτητοι για το μέλλον. Στον νέο κόσμο, αυτό γίνεται όλο και πιο σημαντικό. Στον νέο κόσμο θα πρέπει ν’ αγωνίζεστε με άτακτες δυνάμεις της φύσης, μ’ ένα ασταθές κλίμα και την επίδρασή του στην παραγωγή τροφίμων, με τη μείωση κρίσιμων πόρων και πώς αυτά θα επιδράσουν στις μεταφορές και την καλλιέργεια τροφίμων, και τον καθαρισμό νερού. Τα προβλήματά σας θα είναι πιο στοιχειώδη, πιο θεμελιώδη και πιο βαθιά.\nΟ νέος κόσμος μπορεί να σε αφυπνίσει, αλλά μπορεί και να σε καταστρέψει. Και γι’ αυτό πρέπει ν’ αποκτήσεις πρόσβαση στη βαθύτερη νοημοσύνη μέσα σου, τη δύναμη και την παρουσία της Γνώσης που ο Θεός σου έχει δώσει για να διαπλεύσεις αυτόν τον νέο κόσμο και να επιστρατεύσεις τα αληθινά χαρίσματά σου που ακόμα παραμένουν κρυφά μέσα σου και στους άλλους.\nΣτον νέο κόσμο, η συνεργασία θα γίνεται όλο και πιο ουσιαστική – για να σώσετε τις ζωές ανθρώπων, για ν’ αντεπεξέλθετε στις αυξανόμενες καταστάσεις έκτατης ανάγκης, για ν’ ανταποκριθείτε στο μεταβαλλόμενο περιβάλλον και τις μεταβαλλόμενες συνθήκες ζωής. Εδώ οι πλούσιοι πρέπει να δώσουν, αλλιώς θα κινδυνέψουν να τα χάσουν όλα. Εδώ οι φτωχοί πρέπει να εξυπηρετηθούν και πρέπει να ενωθούν για να δημιουργήσουν περισσότερη σταθερότητα πέρα από τα όρια της πολιτιστικής κληρονομιάς και της θρησκείας, διότι στον πόλεμο και στη διαμάχη – το είδος πολέμου που ο νέος κόσμος θα μπορούσε να δημιουργήσει – όλοι θα υποφέρουν, όλοι θα χάσουν.\nΠεριοχές του κόσμου θα παύσουν να είναι κατοικήσιμες. Τα προβλήματα που θα προκύπτουν θα είναι προφανώς τόσο μεγάλα που θα φαίνονται ανυπέρβλητα, και γι’ αυτό η ανθρωπότητα θα πρέπει τώρα ν’ ασκήσει την επινοητικότητά της με τους πιο εποικοδομητικούς τρόπους. Είναι μάταιο τα έθνη να οπλίζονται μέχρι τα δόντια, διότι ο πόλεμος δεν μπορεί να είναι μια δυνατότητα επιλογής – αλλιώς ο κόσμος θα παρακμάσει και θα θυσιαστεί το μέλλον της ανθρωπότητας. Κάθε έθνος θα εξαρτάται από τη σταθερότητα των εθνών γύρω του. Θα το συμφέρει να υποστηρίζει αυτήν τη σταθερότητα εντός της περιοχής του στον κόσμο. Έθνη δεν πρέπει να θυσιαστούν, αλλιώς δεκάδες εκατομμύρια άτομα θα ξεχυθούν διασχίζοντας τα σύνορά, δημιουργώντας επιπλέον αστάθεια και πολύ περισσότερες δυσχέρειες για όλους όσους εμπλέκονται.\nΜόνο ο Θεός ξέρει τι έρχεται πίσω από τον ορίζοντα. Ο Θεός έστειλε την προετοιμασία, την προειδοποίηση, την ευλογία, τη δύναμη, τη διαφώτιση, τη διευκρίνιση, όμως ο Θεός δεν απαντά κάθε ερώτηση, κάθε δίλημμα, κάθε πρόβλημα. Αυτά θα πρέπει οι άνθρωποι του κόσμου να τα λύσουν. Δεν μπορείς να είσαι παθητικός σε αυτά τα θέματα. Δεν μπορείς να χαζολογάς μπροστά στα Μεγάλα Κύματα αλλαγής. Δεν μπορείς να είσαι αδρανής και τεμπέλης στον νέο κόσμο.\nΠρέπει να είσαι δυνατός. Πρέπει να είσαι αποφασισμένος. Και πρέπει να είσαι συμπονετικός. Δεν είναι ένα περιβάλλον για όσους είναι αδύναμοι και επιεικείς. Και ωστόσο η αδυναμία και τα συγχωροχάρτια επικρατούν, κυρίως στα πλούσια έθνη. Οι νέοι άνθρωποι δεν έχουν ιδέα με τι θα έχουν να κάνουν στο μέλλον. Το μέλλον τους έχει ξοδευτεί και διασπαθιστεί. Θα πρέπει ν’ αντιμετωπίσουν και να προσαρμοστούν σ’ έναν νέο κόσμο. Δεν μπορείς να είσαι αδρανής και να παραπονιέσαι και να τα κάνεις αυτά. Δεν επαρκεί να υφίστασαι απλώς. Όταν κάνεις παράπονα ή επανάσταση πρέπει να συλλογιστείς πώς θα λειτουργήσουν τα πράγματα – πρακτικά, ουσιαστικά, θεμελιωδώς.\nΑυτή είναι μια περίοδος όπου η ανθρωπότητα πρέπει να μεγαλώσει, να σταματήσει τις ατελείωτες διαμάχες της, να παραμερίσει τις ανόητες εντρυφήσεις της για να τα βγάλει πέρα μ’ έναν μεταβαλλόμενο κόσμο, για να τα βγάλει πέρα με τον νέο κόσμο, για να τα βγάλει πέρα μ’ έναν κόσμο που οι πρόγονοί της σπάνια έπρεπε ν’ αντιμετωπίσουν, για ν’ αντεπεξέλθει σε μια νέα και ανερχόμενη σειρά περιστάσεων οι οποίες θα υποβάλλουν σε δοκιμή την πρόθεση, την ακεραιότητα και τη θέληση ζωής. Θα είναι συγκλονιστικό για τόσους πολλούς ανθρώπους. Πολλοί άνθρωποι δεν θα μπορέσουν ν’ ανταποκριθούν. Δεν έχουν χτίσει το σθένος στη ζωή τους για ν’ αντιμετωπίσουν έναν νέο κόσμο. Θα είναι τρωτοί. Θα απειλούνται.\nΑν πρόκειται να υπηρετήσεις τους αδύναμους, πρέπει να έχεις δυνατούς συμμάχους. Πρέπει να έχεις την Αποκάλυψη, αλλιώς θα είσαι και εσύ πάρα πολύ βυθισμένος στην άτονη αντίληψή σου του παρελθόντος, ακόμα πιασμένος στα παράπονά σου, ακόμα διανοούμενος στα πλαίσια του παλαιού κόσμου, ο οποίος δεν υπάρχει πια.\nΜόνο ο Θεός ξέρει τι έρχεται πίσω από τον ορίζοντα. Η ανθρώπινη εικασία σπάνια λογοδοτεί για την πραγματικότητα. Μόνο εκείνοι οι νόες που είναι διαυγείς και νηφάλιοι και αντικειμενικοί μπορούν κατά μεγάλο μέρος να δουν κάτι πραγματικά. Και μέχρι και σε αυτό το σημείο, η αξιολόγησή τους μπορεί να πέσει πολύ έξω από την πραγματικότητα που αναδύεται και όσα πρέπει να γίνουν για να προετοιμαστούν για ενδεχόμενα.\nΠρέπει να κοιτάξεις τη ζωή και τις περιστάσεις σου. Θα μπορέσει η δουλειά σου να επιβιώσει σ’ έναν κόσμο όπου πολλοί άνθρωποι δεν θα έχουν χρήματα για πολυτέλειες και έξοδα με διακριτική ευχέρεια; Περιτριγυρίζεσαι από άτομα που είναι αδύναμα ή δυνατά, άτομα που μπορούν ν’ αντιδράσουν ή άτομα που είναι χαμένα – χαμένα στις επιθυμίες τους, στους φόβους τους, στα προβλήματά τους, στα θέματά τους, στα παράπονά τους, στις μονομανίες τους και τα λοιπά;\nΠρέπει να πας σε ανώτερα ύψη, νοητικά και σωματικά. Μην κατοικείς κοντά στα κινούμενα ύδατα του κόσμου. Σκέψου την ασφάλεια και τη σταθερότητα της κοινότητάς σου. Κατοίκησε κοντά στην καλλιέργεια τροφίμων, και μάθε να τα καλλιεργείς και εσύ ο ίδιος αν μπορείς. Να είσαι προσεκτικός με την υγεία σου, διότι θα χρειαστείς να είσαι πολύ δυνατός και ικανός στο μέλλον. Μόρφωσε τους άλλους υπομονετικά. Αναζήτα εκείνους που είναι ικανοί ν’ ανταποκριθούν, και μην σπαταλάς τον εαυτό σου σ’ εκείνους που δεν μπορούν ν’ ακούσουν και δεν μπορούν να δουν.\nΆρχισε να χτίζεις μια πιο ισχυρή ζωή, μια πιο σταθερή ζωή. Η Νέα Αποκάλυψη θα σου διδάξει πώς να το κάνεις αυτό στους τέσσερις πυλώνες της ζωής σου – τον πυλώνα των σχέσεων, τον πυλώνα της εργασίας και του βιοπορισμού, τον πυλώνα της υγείας και τον πυλώνα της πνευματικής ανάπτυξης.\nΌλα όσα σου λέμε υποστηρίζονται από την Αποκάλυψη. Όμως δεν μπορείς απλώς να είσαι παθητικός και να νομίζεις ότι κάθε μικρό πραγματάκι θα σου δοθεί και θα σου προβληθεί. Θα πρέπει να γίνεις έξυπνος και να χρησιμοποιήσεις τη δύναμη της Γνώσης, και ν’ αναπτύξεις τις ικανότητές σου, τη διάκρισή σου και τη διακριτικότητά σου. Δεν μπορείς να είσαι τσαπατσούλης και ανόητος τώρα, διότι όλα όσα λες και κάνεις είναι σημαντικά – επειδή στάλθηκες στον κόσμο για έναν ευρύτερο σκοπό. Έχεις ν’ αναπτύξεις ένα μεγαλύτερο σύνολο ευθυνών. Πρέπει ν’ αντενεργήσεις κατά της τεμπελιάς σου, της αδυναμίας σου, της τάσης σου να τα παρατήσεις και να παραδοθείς, της ποσότητας φόβου που κουβαλάς και της επιρροής αυτού του φόβου πάνω σου. Είναι μια σπουδαία και απαιτητική κατάσταση, τέλεια για την εξιλέωσή σου.\nΑν η ανθρωπότητα δεν μπορεί να ενωθεί σε περιόδους αφθονίας και σταθερότητας, τότε πρέπει να ενωθεί σε περιόδους μεγάλων δοκιμασιών και βασάνων. Μην ανησυχείς για το τι κάνουν οι άλλοι. Πρέπει να ενδιαφέρεσαι στις δικές σου υποθέσεις και σχέσεις. Όμως παρακολούθα το περιβάλλον σου και μάθε να έχεις τα αυτιά σου ανοιχτά για τα σήματα αλλαγής. Γι’ αυτό θα χρειαστείς έναν γαλήνιο και εστιασμένο νου, έναν νου που δεν είναι περιπλεγμένος σε παράπονα, φόβο ή φιλοδοξία. Η Αποκάλυψη θα σου διδάξει πώς να καλλιεργείς αυτήν τη μεγαλύτερη και πιο διεισδυτική συνείδηση.\nΗ περισσότερη προετοιμασία θα είναι εσωτερική, επειδή ο,τι καθοδηγεί τις αποφάσεις σου ή καθοδηγεί τις πράξεις σου, ο,τι σε πληροφορεί, ο,τι σε παρακινεί, ο,τι σε αποθαρρύνει – αυτό θα κάνει τη μεγαλύτερη διαφορά στο τι θα μπορείς να δεις, να ξέρεις και να κάνεις. Μην τρέξεις να ξεφύγεις και προσπαθήσεις να κρυφτείς κάπου, διότι αυτό δεν θα φέρει επιτυχία στον νέο κόσμο. Μην σκέφτεσαι μόνο να υπερασπιστείς τον εαυτό, διότι δεν είσαι εδώ στον κόσμο για να το κάνεις αυτό, και αυτό μόνο θα σε καταστήσει πιο τρωτό τελικά. Πρέπει να ενισχύσεις τα θεμέλιά σου, αλλά πέραν τούτου είσαι εδώ για μια μεγαλύτερη υπηρεσία. Η Γνώση θα σε καθοδηγήσει προς αυτήν την κατεύθυνση. Ο φόβος θα σε πάει κάπου αλλού. Και ο φόβος μόνο θα σε φέρει σε περισσότερο κίνδυνο στο μέλλον, αν συνεχίσεις ν’ ανταποκρίνεσαι μόνο σε αυτόν.\nΟ Αγγελιοφόρος είναι στον κόσμο. Η Αποκάλυψη είναι εδώ. Φέρνει μαζί της τις ίδιες της τις συμβουλές και σχόλια. Δεν είναι εδώ για να σου δώσει μεγάλες διαταγές, αλλά για να σου πει πώς ν’ ανταποκριθείς, πώς ν’ απευθυνθείς στα προβλήματα και τα ζητήματα που σίγουρα θα προκύψουν, και για να παράσχει τα βήματα της Γνώσης που θα σου δώσουν την ουσιαστική γείωση και σύνδεση με την πηγή και το κέντρο της δύναμής σου, της σοφίας σου και της ισχύος σου.\nΟ νέος κόσμος θα είναι τόσο απαιτητικός, τόσο ανησυχητικός. Στους αδύναμους θα φαίνεται συντριπτικός και θα αισθάνονται ανίκανοι και απελπισμένοι αντίκρυ του. Όμως εσύ δεν μπορείς ν’ αντιδράσεις έτσι, διότι η μεταβαλλόμενες περιστάσεις και τα ανερχόμενα ρεύματα και τα Μεγάλα Κύματα αλλαγής είναι εδώ για να σου πουν ότι πρέπει να γίνεις πιο δυνατός και πιο εύστροφος, και ν’ αντιδράς περισσότερο στο περιβάλλον σου και στη δύναμη και την παρουσία της Γνώσης μέσα σου. Αυτό θα σου φέρει περισσότερη σταθερότητα και ασφάλεια απ’ οτιδήποτε προσπαθήσεις να χτίσεις εξωτερικά. Δεν μπορείς ν’ αποθεματοποιήσεις τρόφιμα για το υπόλοιπο της ζωής σου. Αν αποθησαυρίσεις πράγματα, οι άλλοι μπορούν να έρθουν και να σου τα κλέψουν, μέχρι και δια της βίας.\nΤο Νέο Μήνυμα σε καλεί ν’ ανταποκριθείς και να προετοιμαστείς. Δεν επαρκεί να ζεις μόνο στη στιγμή. Αυτό είναι αρκετό για τα πουλιά και τα ζώα και τα άπλα πλάσματα της ζωής, ωστόσο αυτά δεν φορτίζονται με τη γνώση της μελλοντικής αποτυχίας τους, ή με την έννοια για το μέλλον τους ιδιαίτερα. Για τα ανθρώπινα όντα, το να ζουν μόνο στη στιγμή εκδηλώνει βαθιά άγνοια και την παραμέληση της μεγαλύτερης νοημοσύνης και των μεγαλύτερων ευθυνών τους. Στη στιγμή, μπορείς να δεις, ν’ ακούσεις και να ξέρεις – όμως πάντα προετοιμάζεσαι για το μέλλον. Πάντα παρακολουθείς τους ανέμους του κόσμου.\nΑν δώσεις όλα τα υπάρχοντά σου και γίνεις ένας ασκητικός, ε λοιπόν, έχεις λιγότερες έννοιες, όμως ο ρόλος σου ακόμα είναι να υπηρετήσεις τον μεταβαλλόμενο κόσμο. Και για τους περισσότερους ανθρώπους ούτε τους ζητείται ούτε χρειάζονται να γίνουν ασκητικός.\nΟι αποφάσεις βρίσκονται μπροστά σου σήμερα. Η βαθιά αποτίμηση βρίσκεται μπροστά σου σήμερα, όσον αφόρα με ποιους είσαι και τι κάνεις, τι πρέπει να διατηρηθεί και τι πρέπει να φύγει απ’ τη μέση, τη πρέπει ν’ αλλάξει και τι πρέπει να συντηρηθεί, με ποιους να είσαι, με ποιους να μην είσαι, τι να πεις, τι να μην πεις, τι να κάνεις, τι να μην κάνεις. Αυτό είναι το επίπεδο ανάπτυξής σου. Δεν μπορείς να εισέλθεις στο μέλλον και να προσπαθήσεις ν’ αποφασίσεις. Δεν είσαι έτοιμος για το μέλλον. Επομένως, η ετοιμασία είναι σημαντικότατη. Θα κάνει όλη τη διαφορά στην έκβαση για σένα και για άλλους, για άτομα που αγαπάς και για άτομα που βασικά προτίθεσαι να υπηρετήσεις.\nΔεν μπορείς ν’ αλλάξεις τον νέο κόσμο. Δεν μπορείς να τον σταματήσεις να είναι αυτό που είναι. Μπορείς να μετριάσεις τα λάθη που η ανθρωπότητα συνεχίζει να κάνει όσον αφορά τη ρύπανση του κόσμου, και αυτό πρέπει να γίνει, βεβαίως. Όμως δεν μπορείς να κάνεις τον νέο κόσμο ν’ αφανιστεί κατ’ ευχήν, και η άρνηση τούτου είναι απλώς μια ενέργεια ανοησίας και αυταπάρνησης. Επομένως, πρέπει ν’ αντιδράσεις. Κοίτα και άκου. Μην έρχεσαι σε πρώιμα συμπεράσματα. Αντιμετώπισε τον ίδιο σου τον φόβο, αλλά να μην υποκύψεις σε αυτόν. Αντιμετώπισε την ίδια σου την αίσθηση ανασφάλειας, αλλά να μην υποκύψεις σε αυτήν. Αντιμετώπισε το γεγονός ότι έχεις πολύ λίγες απαντήσεις για οτιδήποτε, άλλα να μην υποκύψεις ούτε σε αυτό.\nΕίσαι ένας μαθητής της Γνώσης τώρα. Είσαι εδώ για να προετοιμαστείς. Ανταποκρίνεσαι στη Νέα Αποκάλυψη, η οποία θα σε προετοιμάσει και θα σου μάθει ν’ ακολουθείς ο,τι είναι σοφό μέσα σου και μέσα στους άλλους ανθρώπους. Ευλογείσαι λαμβάνοντάς το αυτό, όμως η ευλογία απαιτεί πολύ εργασία, υπομονή και αποφασιστικότητα – ποιότητες που μόνο μπορείς ν’ αναπτύξεις χτίζοντας και εφαρμόζοντάς τις στις πραγματικές καταστάσεις της ζωής σου.\nΗ δύναμη και η παρουσία θα είναι μαζί σου καθώς το κάνεις αυτό. Το θέμα είναι να είσαι ειλικρινής με τον εαυτό σου, πιστός στις βαθύτερες κλίσεις σου – όχι απλώς υποταγμένος στις σκέψεις ή στα συναισθήματά σου στη στιγμή, αλλά πιστός σε μια μεγαλύτερη συναίσθηση και συνείδηση που αναμένει την ανακάλυψη και την έκφρασή της στη ζωή σου.\nΆκου τα λόγια μας. Φέρουν πολύ σοφία μαζί τους. Άκου. Μην τα αρνηθείς. Εστίασε την προσοχή σου. Αναλογίσου τα μέσα στα πλαίσια των περιστάσεων της ζωής σου. Συλλογίσου τα. Ζήσε μαζί τους. Καλύτερα να ζεις με μεγάλες ερωτήσεις παρά να χτίζεις τη ζωή σου σε ανόητες απαντήσεις.\nΟ Θεός μίλησε ξανά – για ν’ αφυπνίσει τον κόσμο, για να προετοιμάσει τον κόσμο, για να δυναμώσει την ανθρώπινη οικογένεια, να επιστρατεύσει τα μεγαλύτερα προσόντα της, ώστε να μπορέσει να χρησιμοποιήσει τη σοφία των θρησκειών της, τη σοφία της πολιτιστικής κληρονομιάς της και τις πολυάριθμες επιτυχίες που η ανθρωπότητα έχει κατορθώσει χτίζοντας έναν παγκόσμιο πολιτισμό.\nΌλα θα αμφισβητηθούν τώρα. Μην νομίζεις ότι το καλό θα επικρατήσει. Μην το μεταχειρίζεσαι αυτό για ν’ αποφύγεις τις ευθύνες σου. Μην ζητάς στον Θεό να σώσει τον κόσμο, διότι ο Θεός έχει στείλει εσένα και άλλους στον κόσμο για να σώσετε τον κόσμο. Δεν ξέρεις πώς να το κάνεις αυτό, στην αλήθεια, αν είσαι ειλικρινής και ταπεινός εντός του εαυτού σου. Πρόκειται για ένα θέμα όπου η Γνώση σε καθοδηγεί βήμα βήμα. Γι’ αυτό πρέπει να ζεις χωρίς απαντήσεις. Πρέπει να παρατήσεις τις αδύναμες προϋποθέσεις σου και να πλησιάσεις τη ζωή, να πλησιάσεις τη στιγμή, εκεί όπου διακρίνεις τι έρχεται πίσω από τον ορίζοντα.


ΜΑΡΓΑΡΙΤΑ ΜΙΛΗΣΗ | Greek female architects\nWALLSEND-ON-TYNE, ΑΓΓΛΙΑ 1945 -\nΑ.Μ. ΤΕΕ 12627\nM.Α. Αρχιτεκτονικής του University College, Πανεπιστημίου Λονδίνου (UCL) 1970 - 1971\nΆδεια άσκησης επαγγέλματος Ελλάδα 1968, Αγγλία 1976\nΕλεύθερο επάγγελμα - Αρχιτεκτονική 1968 - 2009\nΙδρυτικό μέλος του γραφείου Κ. ΞΑΝΘΟΠΟΥΛΟΣ, Μ. ΜΙΛΗΣΗ, Αρχιτέκτονες 1981 - 2009\nΕταίρος της ΣΥΜΑ / ΣΥΜΠΡΑΞΗ ΑΡΧΙΤΕΚΤΟΝΩΝ 1984 - 2009\nΠανεπιστημιακό Νοσοκομείο Λάρισας 600 Κλινών (1987 - 1988). Μελέτη ΣΥΜΑ (Αρχιτέκτονες: Κ. Ξανθόπουλος, Μ. Μίληση, Μ. Οικονομίδου-Ρόκα, Θ. Γιαννακόπουλος. Συνεργάτες Γ. Πυλαρινός, Μ. Στεφανάκης).\nΓεννήθηκε στο Ουωλζέντ-ον-Τάϊν (Wallsend-on-Tyne) της Αγγλίας το 1945 από Έλληνα πατέρα (Αξιωματικό του Βασ. Ναυτικού, μηχανικού στο ένδοξο αντιτορπιλικό ΑΔΡΙΑΣ) και Αγγλίδα μητέρα χειραφετημένη.\nΔύο χρόνια μετά, με πλοίο του Β.Ν., ταξίδεψαν στην Ελλάδα και εγκαταστάθηκαν στην Ελευσίνα. Εκεί το σπίτι της γιαγιάς της βρισκόταν ακριβώς απέναντι από τον ανοιχτό αρχαιολογικό χώρο που ήταν η γειτονιά παιχνιδιού των παιδικών της χρόνων. Σιγά-σιγά ερχόταν και η πληροφόρησή της για τους σπουδαίους αρχιτέκτονες των Αρχαίων (Φειδία, Ικτίνο, Ιππόδαμο) και ο θαυμασμός για τη δουλειά τους υπήρξε καθοριστικός.\nΣτο σχολείο, οι επιδόσεις της στα θεωρητικά και τα τεχνικά μαθήματα, καθώς και η επιθυμία της για ένα ασφαλές επάγγελμα, την οδήγησαν στην επιλογή της Αρχιτεκτονικής. Έτσι μετακόμισαν στην Αθήνα, τέλειωσε πρακτικό γυμνάσιο και ολοκλήρωσε τις αρχιτεκτονικές σπουδές της(1963-1968) στο Μετσόβιο Πολυτεχνείο.\nΤο 1970-1971 φοίτησε στο μεταπτυχιακό τμήμα της Αρχιτεκτονικής Σχολής του University Collegeτου Λονδίνου, όπου, σε μία εποχή έντονων κοινωνικών προβληματισμών στην Ευρώπη, ασχολήθηκε με τα ψυχοκοινωνικά και οικοδομικά προβλήματα της οργανωμένης κατοικίας, τα οποία προέκυπταν από την έκρηξη της αστυφιλίας και τη γήρανση των αστικών γειτονιών. Το θέμα της εργασίας της για το Μάστερ, Το ξεχωριστό και το κανονικό – μια συζήτηση για τη δημιουργικότητα στην Αρχιτεκτονική, κάλυψε την ανάγκη της για μια θεωρητική προσέγγιση του επαγγέλματος, σε σχέση με την έμφυλη ταυτότητα των εξασκούντων το λειτούργημα, γιατί περί λειτουργήματος πρόκειται, μια και η επιρροή του στην καθημερινότητα είναι τεράστια.\nΙσχυρίζεται ότι η δουλειά της δεν έχει επηρεαστεί από το φύλο της, αν και δεν είναι πολύ σίγουρη γι’ αυτό, μια και διάλεξε το ελεύθερο επάγγελμα και δεν χρειάστηκε να κάνει συμβιβασμούς «οικογενειακού» τύπου.\nΟι σύγχρονοι Έλληνες αρχιτέκτονες, των οποίων την προσέγγιση εκτιμά, είναι ο Αλέκος Τομπάζης και ο Νίκος Βαλσαμάκης, όχι μόνο για την αισθητική τους προσέγγιση, αλλά και για τις καινοτόμες και οικολογικές τους προσεγγίσεις. Όσο για τα θέματα που έχουν δουλευτεί καλύτερα στον τόπο μας τον 20ο και την πρώτη δεκαετία του 21ου, θεωρεί ότι είναι μάλλον η μονοκατοικία, και κάποιες πολυκατοικίες, σχεδιασμένες από αρχιτέκτονες.\nΜε το τέλος των μεταπτυχιακών σπουδών και την απόκτηση άδειας άσκησης της Αρχιτεκτονικής στην Ελλάδα και την Αγγλία, η επαγγελματική της σταδιοδρομία συνεχίστηκε μεταξύ Λονδίνου και Νέας Υόρκης, με κατάληξη στην Αθήνα το 1976, όπου ως το 1980 συνεργάστηκε με το γραφείο Θύμιος Παπαγιάννης και Συνεργάτες και την Τεχνική Υπηρεσία του Αντικαρκινικού Νοσοκομείου.\nΑπό το 1980, με τους αρχιτέκτονες, Κ. Ξανθόπουλο και Μ. Οικονομίδου-Ρόκα, ίδρυσαν γραφείο Αρχιτεκτονικών Μελετών το οποίο το 1984, με την προσθήκη του αρχιτέκτονα Θ. Γιαννακόπουλου, εξελίχθηκε στη ΣΥΜΑ/Σύμπραξη αρχιτεκτόνων, Αστική Εταιρία με ειδικότητα στην αρχιτεκτονική νοσηλευτηρίων. Από δε το 2006, λειτούργησε και ιδιωτικό γραφείο με τον Κ. Ξανθόπουλο, το οποίο ασχολήθηκε με μελέτες διαφόρων τύπων κτιρίων.\nΜε το γραφείο τους έλαβαν μέρος σε Πανελλήνιους Αρχιτεκτονικούς Διαγωνισμούς και σε διαγωνισμούς με προεπιλογή, στις διακρίσεις των οποίων περιλαβάνονται και τρία πρώτα βραβεία (Πανεπιστημιακό Νοσοκομείο Λάρισας, Επέκταση των κτιριακών εγκαταστάσεων της ΕΡΤ, Τμήμα Μηχανικών Ορυκτού Πλούτου στο Πολυτεχνείο Κρήτης).\nΈχει λάβει μέρος σε συνέδρια, κυρίως με θέματα του χώρου της Υγείας, ως μέλος της Διεθνούς Ομοσπονδίας Νοσοκομείων (IHF), του Ελληνικού Νοσοκομειακού Συνδέσμου και της Διεθνούς Ενώσεως Αρχιτεκτόνων (UIA).\nΈχει δημοσιεύσει, κυρίως στα Αρχιτεκτονικά Θέματα, άρθρα σχετικά με την περίθαλψη και τη Μεταπολεμική Αρχιτεκτονική της Δανίας, Νορβηγίας, Σουηδίας, Φινλανδίας. Επίσης, με τον αρχιτέκτονα Κ. Ξανθόπουλο επιμελήθηκαν την Μονογραφία των αρχιτεκτόνων Κυριάκου και Αντέλας Κυριακίδη στα Αρχιτεκτονικά Θέματα.\nΤο 2009 συνέπεσαν η παγκόσμια οικονομική κρίση, που έπληξε πολύ το επάγγελμα, η συμπλήρωση πλήρους συνταξιοδοτικού χρόνου και η μετεγκατάσταση του 50% του ανθρώπινου δυναμικού του Ιδιωτικού Γραφείου ΣΥΜΑ στη Φινλανδία, οπότε οι δύο εταίροι αποφάσισαν να ολοκληρώσουν και λήξουν την επαγγελματική τους συνεργασία.\n*Το υλικό της ανάρτησης έχει παραχωρηθεί στο Αρχείο από την ίδια τη βιογραφούμενη -την οποία ευχαριστούμε πολύ- τον χειμώνα του 2021. Η ίδια επίσης θεώρησε και τα τελικά κείμενα της ανάρτησης.\nΓεννήθηκε στο Ουωλζέντ-ον-Τάϊν (Wallsen-on-Tyne) της Αγγλίας το 1945 από Έλληνα πατέρα (Αξιωματικό του Βασιλικού Ναυτικού, μηχανικού στο ένδοξο αντιτορπιλικό ΑΔΡΙΑΣ) και Αγγλίδα μητέρα χειραφετημένη. Δύο χρόνια μετά, με πλοίο του Β.Ν. ταξίδεψαν στην Ελλάδα, και εγκαταστάθηκαν στην Ελευσίνα. Εκεί, το σπίτι της γιαγιάς της ήταν ακριβώς απέναντι από τον αρχαιολογικό χώρο, ο ανοιχτός χώρος του οποίου ήταν η γειτονιά παιχνιδιού των παιδικών της χρόνων.\nΣιγά-σιγά ερχόταν και η πληροφόρησή της για τους σπουδαίους αρχιτέκτονες των Αρχαίων (Φειδία, Ικτίνο, Ιππόδαμο) και ο θαυμασμός για τη δουλειά τους ήταν καθοριστικός. Στο σχολείο, η επίδοσή της στα θεωρητικά και τα τεχνικά μαθήματα, καθώς και η επιθυμία της για ένα ασφαλές επάγγελμα, την οδήγησαν στην επιλογή της Αρχιτεκτονικής. Έτσι μετακόμισαν στην Αθήνα, τελείωσε πρακτικό γυμνάσιο και ολοκλήρωσε τις σπουδές της στο Μετσόβιο.\nΤο 1970-71, φοίτησε στο μεταπτυχιακό τμήμα της Αρχιτεκτονικής Σχολής του University College, στο Λονδίνο, όπου, σε μία εποχή έντονων κοινωνικών προβληματισμών στην Ευρώπη, ασχολήθηκε με τα ψυχοκοινωνικά και οικοδομικά προβλήματα της οργανωμένης κατοικίας, που προέκυπταν από την έκρηξη της αστυφιλίας και τη γήρανση των αστικών γειτονιών.\nΤο θέμα της εργασίας της για το Μάστερ «Το ξεχωριστό και το κανονικό – μια συζήτηση για τη δημιουργικότητα στην Αρχιτεκτονική», κάλυψε την ανάγκη της για μια θεωρητική προσέγγιση του επαγγέλματος, σε σχέση με την έμφυλη ταυτότητα των εξασκούντων το λειτούργημα, γιατί περί λειτουργήματος πρόκειται, μια και η επιρροή του στην καθημερινότητα, είναι τεράστια. Ισχυρίζεται ότι η δουλειά της δεν έχει επηρεαστεί από το φύλο της, αν και δεν είναι πολύ σίγουρη γι’ αυτό, μιας και διάλεξε το ελεύθερο επάγγελμα και δεν χρειάστηκε να κάνει συμβιβασμούς «οικογενειακού» τύπου.\nΟι σύγχρονοι Έλληνες αρχιτέκτονες –των οποίων την προσέγγιση εκτιμά– είναι ο Αλέκος Τομπάζης και ο Νίκος Βαλσαμάκης, όχι μόνο για την αισθητική τους προσέγγιση, αλλά και για τις καινοτόμες και οικολογικές τους προσεγγίσεις. Όσο για τα θέματα που έχουν δουλευτεί καλύτερα στον τόπο μας, τον 20ο και την πρώτη δεκαετία του 21ου, θεωρεί ότι μάλλον είναι η μονοκατοικία, και κάποιες πολυκατοικίες, σχεδιασμένες από αρχιτέκτονες.\nΣΠΟΥΔΕΣ – ΠΡΑΚΤΙΚΗ ΑΣΚΗΣΗ – ΕΠΙΜΟΡΦΩΣΗ\nΕγκύκλιες σπουδές στην Ελευσίνα (Α’ Δημοτικό Σχολείο και 3 τάξεις του μεικτού Γυμνασίου) και στην Αθήνα (πρακτικό τμήμα του Β’ Γυμνασίου Θηλέων, οι 3 τελευταίες τάξεις του Γυμνασίου).\nΣχολή Αρχιτεκτόνων Ε. Μ. Πολυτεχνείου. (3η κατά σειρά επιτυχίας στις εισαγωγικές εξετάσεις. Εξετάσεις και στο Δίπλωμα).\nΔίπλωμα Αρχιτέκτονα – Μηχανικού.\nΔιπλωματική Εργασία : «Χωροταξική μελέτη Νoμού Κυκλάδων».\nΥποτροφία του Ιδρύματος Κρατικών Υποτροφιών.\nΣχολή Μελετών Περιβάλλοντος. University College, Πανεπιστημίου Λονδίνου, M.A. (Masters of Arts) Αρχιτεκτονικής.\nΜεταπτυχιακή εργασία: The distinct and the normal. A discussion on Creativity in Architecture.\nΕξετάσεις για την άδεια εξασκήσεως επαγγέλματος στην Αγγλία.\nΜέλος του Τ.Ε.Ε. (από το 1968).\nΜέλος του ΣΑΔΑΣ από το (1968).\nΜέλος του Royal Institute of British Architects (RIBA) (1975-2000).\nΜέλος του ARCUK (Εγγραφή στο μητρώο Αρχιτεκτόνων του Ηνωμένου Βασιλείου, 1976-2006).\nΜέλος του Ελληνικού Νοσοκομειακού Συνδέσμου (1995).\nΜέλος του Ελληνικού Ινστιτούτου Αρχιτεκτονικής (1995).\nΕργάστηκε στο γραφείο του καθηγητή της Κυπριανού Μπίρη, στην Αθήνα, σε έργα μεγάλων Δημοσίων και Νοσοκομειακών κτιρίων, εμπειρία καθοριστική για την επαγγελματική της εξέλιξη, γιατί την εξοικείωσε με τα προβλήματα έργων μεγάλης κλίμακας και την αναγκαιότητα της λειτουργικότητας στη δουλειά της. Την ίδια περίοδο εργάστηκε στο γραφείο μελετών Π. Τσολάκη και Καθηγητή Α. Ζάννου στην Αθήνα, και συμπλήρωσε την εμπειρία της με κτίρια εκπαιδευτικού χαρακτήρα.\nΕργάστηκε στην Αγγλία στο Αρχιτεκτονικό Γραφείο Tripe and Wakeham Partnership στο Λονδίνο, όπου μεταξύ άλλων ήταν Βοηθός Αρχιτέκτονα Έργου για το σχολείο St’ Johns, της Βρετανικής στρατιωτικής βάσης, στην Επισκοπή της Κύπρου και είχε την ευκαιρία να ενημερωθεί και να δουλέψει με τα πολύ αναλυτικά σχεδιαστικά και εξοπλιστικά πρωτόκολλα του Βρετανικού Υπουργείου Παιδείας.\nΜε την επιστροφή της από την Αγγλία, δούλεψε πάλι στο γραφείο του καθηγητή της Κυπριανού Μπίρη, και πρόσθεσε στο βιογραφικό της κτίρια Διοίκησης και γραφείων.\nBρέθηκε στην Νέα Υόρκη, όπου ο σύζυγός της ήταν στην ομάδα προετοιμασίας του συνεδρίου του ΟΗΕ για το Habitat, και δούλεψε στο Αρχιτεκτονικό γραφείο του Sam Haffey, κυρίως σε θέματα μικρής κλίμακας, μονοκατοικιών με ξύλινο φέροντα οργανισμό.\nΔούλεψε στο Γραφείο Θύμιος Παπαγιάννης και Συνεργάτες στην Αθήνα, σαν ελεύθερος επαγγελματίας στην μελέτη περιβάλλοντος χώρου του Σταδίου Ειρήνης και Φιλίας και στην Τεχνική Υπηρεσία του Νοσοκομείου «ο Άγιος Σάββας», με αντικείμενο κυρίως την μελέτη της νέας Β.Α. πτέρυγας του Νοσοκομείου.\nΙδρυτικό Μέλος του ιδιωτικού Γραφείου Αρχιτεκτονικών, Νοσοκομειακών και Ειδικών Ρυθμιστικών Μελετών ΣΥΜΑ / Σύμπραξη Αρχιτεκτόνων: Μίληση, Ξανθόπουλος, Ρόκα, Γιαννακόπουλος, Αστική Εταιρία που μετετράπη στην ΣΥΜΑ Αρχιτέκτονες Ε.Ε. / Συμμετοχική Αρχιτεκτόνων Μίληση – Ξανθόπουλος & Συνεργάτες, Ετερόρρυθμη Εταιρία.\nΠαράλληλα, λειτούργησε και το Ιδιωτικό γραφείο Αρχιτεκτονικών μελετών στην Αθήνα, με την επωνυμία Κ. Ξανθόπουλος – Μ. Μίληση & Συνεργάτες Αρχιτέκτονες με αντικείμενο αρχιτεκτονικές μελέτες κτιριακών συγκροτημάτων διαφόρων τομέων και χρήσεων: Κτίρια Υγείας, Nοσοκομεία, Κτίρια Εκπαίδευσης, Κτίρια Πολιτισμού (Μουσεία), Αθλητικές Εγκαταστάσεις, Κατοικίες, κ.α.\nΣυνέδριο του ΟΗΕ για το Habitat στο Vancouver, Καναδά.\nΣυμπόσιο – Στρογγυλό Τραπέζι της Εταιρείας Ιατρικών Σπουδών στην Αθήνα με θέμα: Νοσοκομειακή Οργάνωση και Περίθαλψη στην Ελλάδα (εισηγήτρια).\nΔιεθνές Επιστημονικό Συμπόσιο Βόλου με θέμα: Νοσοκομείο Κοινότητας και Χωροταξική Οργάνωση των Εγκαταστάσεων Υγείας.\n5ο Συνέδριο της Διεθνούς Ομοσπονδίας Νοσοκομείων – IHF (Ελσίνκι – Φιλανδία).\nΕισηγήτρια στο 11ο Διεθνές Σεμινάριο της U.I.A. για τη Δημόσια Υγεία στη Μόσχα με θέμα: Analysis of Designing, Building and Maintaining of Health facilities in view of W.H.O.’s strategy “Health for all by the year 2000”.\n26ο Συνέδριο της Διεθνούς Ομοσπονδίας Νοσοκομείων – IHF (Χάγη – Ολλανδία).\nΥγεία – ανάπτυξη – περίθαλψη. Διερεύνηση διεθνών στατιστικών. Αρχιτεκτονικά Θέματα 10/ 1976 (σε συνεργασία με Σ. Καφαντάρη).\nAtenas fuera del plan, Urbanismo y Planificacion. 20-21/1977 (Περού) (σε συνεργασία με Σ. Καφαντάρη).\nΕπιμέλεια ειδικής έκδοσης των Αρχιτεκτονικών Θεμάτων 18/1984, με θέμα: Μεταπολεμική Αρχιτεκτονική στη Δανία, Νορβηγία, Σουηδία και Φινλανδία (σε συνεργασία με Κ. Ξανθόπουλο).\nΜια επιλογή πρόσφατων αρχιτεκτονικών έργων στη Δανία. Αρχιτεκτονικά Θέματα, 18/1984 (σε συνεργασία με Κ. Ξανθόπουλο).\nΕπιτεύγματα και κατευθύνσεις της αρχιτεκτονικής στη μεταπολεμική Φινλανδία. Αρχιτεκτονικά Θέματα, 18/1984 (σε συνεργασία με Κ. Ξανθόπουλο).\nΜονογραφίες ΙΧ: Κυριάκος Κυριακίδης & Αντέλα Κυριακίδη, Αρχιτεκτονικά Θέματα, 28/1997 (σε συνεργασία με Κ. Ξανθόπουλο).\nΕπισκέψεις σε σύγχρονα Νοσοκομειακά συγκροτήματα στο εξωτερικό (Αγγλία, ΗΠΑ, Σκανδιναβικές Χώρες).\nΕνημερωτικό ταξίδι με θέμα την Αρχιτεκτονική των Σκανδιναβικών Χωρών. Οργάνωση: Det Danske Selskab, 1982.\nΕκπαιδευτική εκδρομή του ΙΗF (Διεθνής Ομοσπονδία Νοσοκομείων) στην Γερμανία. Επισκέψεις σε Γερμανικά Νοσοκομεία, 1993.\nΑγγλικά (άριστα), Γαλλικά (καλά), Ισπανικά (μέτρια).\nΑ. ΔΙΑΚΡΙΣΕΙΣ ΣΕ ΑΡΧΙΤΕΚΤΟΝΙΚΟΥΣ ΔΙΑΓΩΝΙΣΜΟΥΣ\n4ο Βραβείο στον Αρχιτεκτονικό Διαγωνισμό για την αξιοποίηση του χώρου του Ιπποδρόμου στο Δέλτα Φαλήρου (σε συνεργασία με τους αρχιτέκτονες: Γ. Παντόπουλο, Θ. Παπαγιάννη, Ρ. Κλουτσινιώτη, τον οικονομολόγο Κ. Σοφούλη και τον κυκλοφοριολόγο Κ. Ζέκκο).\n2ο Βραβείο Ειδικής Προκαταρκτικής Μελέτης κτιρίου Νομικής Σχολής στην Κομοτηνή, Πανεπιστήμιο Θράκης. Κλειστός διαγωνισμός μεταξύ 6 προεπιλεγμένων γραφείων, ΣΥΜΑ & ΠΛΕΙΑΣ.\n1ο Βραβείο κλειστού διαγωνισμού –μεταξύ 6 προεπιλεγμένων γραφείων– για τις Κτιριακές Εγκαταστάσεις του Τμήματος Ορυκτού Πλούτου του Πολυτεχνείου Κρήτης στα Χανιά. ΣΥΜΑ & ΠΛΕΙΑΣ.\n1ο Βραβείο Πανελλήνιου Αρχιτεκτονικού Διαγωνισμού για το Νέο Περιφερειακό Πανεπιστημιακό Νοσοκομείο Λάρισας – 600 κλινών. ΣΥΜΑ (σε συνεργασία με Ι. Πυλαρινό).\n1ο Βραβείο κλειστού διαγωνισμού –μεταξύ 6 προεπιλεγμένων γραφείων– για την Επέκταση των Studio Τηλεοράσεως της ΕΡΤ στην Αγία Παρασκευή. ΣΥΜΑ & ΠΛΕΙΑΣ.\nΔιάκριση στον Διεθνή Διαγωνισμό για το Μουσείο της Ακρόπολης. Η Κριτική Επιτροπή κατέταξε την πρότασή ανάμεσα στις 37 επικρατέστερες (438 συμμετοχές) κατά τη διάρκεια της κρίσης του 1ου σταδίου (σελ. 11 πρακτικών). Η πρόταση δεν βραβεύτηκε παρότι έλαβε ψήφους από δύο μέλη της Επιτροπής (Δ. Φατούρο και Ε. Φιλιπποπούλου / Πρακτικά 1ου σταδίου, σελ. 12). Η κρίση ανέφερε συγκεκριμένα ότι: «Η υπ’ αριθ. 4020 μελέτη μεταχειρίζεται σε διάφορες στάθμες την οδό Διονυσίου Αρεοπαγίτου, ευχέρεια που δεν παρέχεται από τη Διακήρυξη του διαγωνισμού» (σελ. 11 Πρακτικών).\nΒ. ΕΡΓΑΖΟΜΕΝΗ ΩΣ ΑΡΧΙΤΕΚΤΩΝ ΜΙΣΘΩΤΗ – ΜΕΛΟΣ ΟΜΑΔΑΣ ΜΕΛΕΤΗΣ\nΕταιρία: Αρχιτεκτονικό Γραφείο Καθηγητού Κυπριανού Μπίρη.\nΘέση: Μισθωτός / Μέλος της ομάδας μελέτης.\nΠτέρυγα γραφείων του ΝΑΤΟ σε νέο κτίριο στο Ελληνικό Πεντάγωνο.\nΜετασχηματισμός και εξυγίανση νοσοκομειακών τμημάτων στο Αντικαρκινικό Νοσοκομείο του Πειραιά.\nΚτίριο γραφείων της Ελληνικής Νηματουργίας «Προυσάλογλου» στην οδό Πειραιώς.\nΕταιρία: Αρχιτεκτονικό Γραφείο Π. Τσολάκη – Α. Ζάννου.\nΕκπαιδευτήριο Σώματος Ελληνίδων Οδηγών στη Βάρη Αττικής.\nΠρομελέτη Σχολικού συγκροτήματος (4 δημοτικά σχολεία και 1 γυμνασίο) στον Πειραιά.\nΕταιρία: Αρχιτεκτονικό Γραφείο Tripe & Wakeham Partnership στο Λονδίνο.\nΣχολείο St’ Johns, της Βρετανικής Στρατιωτικής βάσης, στην Επισκοπή της Κύπρου.\nΕταιρία: Τεχνική Υπηρεσία Αντικαρκινικού Νοσοκομείου «ο Άγιος Σάββας».\nΘέση: Εξωτερικός συνεργάτης / Μέλος της ομάδας μελέτης.\nΜελέτη Νέας Β.Α. Πτέρυγας του Νοσοκομείου.\nΕταιρία: Αρχιτεκτονικό Γραφείο «Θύμιος Παπαγιάννης & Συνεργάτες»\nΜελέτη περιβάλλοντος χώρου στο Αθλητικό Κέντρο Νέου Φαλήρου (Στάδιο Ειρήνης και Φιλίας) στον Πειραιά.\nΓ. ΕΛΕΥΘΕΡΗ ΕΠΑΓΓΕΛΜΑΤΙΑΣ\nΓ. 1. 1981 – 1984\nΌνομα συνεργασίας: KRX Αρχιτέκτονες (Κ. Ξανθόπουλος, Μ. Μίληση, Μ. Οικονομίδου Ρόκα)\nΓενικό Νοσοκομείο ΠτολεμαΪδας 220 κλινών (Νέο κτίριο). Σε συνεργασία με το γραφείο Θύμιος Παπαγιάννης & Συνεργάτες.\nΠανεπιστημιακό Νοσοκομείο 600 κλινών στα Ιωάννινα. Συνεργάτες Αρχιτέκτονες με τα γραφεία WHITE Arkitekter και BJR Στοκχόλμης.\nΝέο Μουσείο της Ακρόπολης, Διεθνής Αρχιτεκτονικός Διαγωνισμός.\nΓ. 2. 1981 – 2009\nΌνομα συνεργασίας: Κ. Ξανθόπουλος, Μ. Μίληση, Αρχιτέκτονες\nΙνστιτούτο Κοινωνικής Ψυχιατρικής στην Αθήνα. Ανάπλαση και αλλαγή χρήσης νεοκλασικής οικίας στο Παγκράτι.\nΜαιευτήριο και Διαγνωστικό Κέντρο στη Σαουδική Αραβία. Συνεργάτες Αρχιτέκτονες με τα γραφεία White & Partners Athens and Alzaid Zec Eng. Consult. Saudi Arabia.\nΝοσοκομείο Χρονίων Παθήσεων 500 κλινών στην Τρίπολη της Λιβύης. Συνεργάτες Αρχιτέκτονες με το γραφείο White & Partners Αthens.\nΔιαρρύθμιση υπάρχοντος κτιρίου –Ιδιοκτησίας της Α.Ξ.Ε.Σ. Απέργης στην Κηφισιά– σε Παιδικό Σταθμό για 55 νήπια.\nSt Catherine’s British Embassy School στη Λυκόβρυση Αττικής. Μελέτη Νέου κλειστού Γυμναστηρίου και Επέκτασης υπάρχοντος Σχολικού Συγκροτήματος.\nSt Catherine’s British Embassy School στη Λυκόβρυση Αττικής. Μελέτη τριών προκατασκευασμένων κτιριακών επεκτάσεων του Σχολείου.\nΕργοστάσιο Συστημάτων Συσκευασίας Μ.Ι. Μαϊλλης ΑΕΒΕ. Διαμόρφωση περιβάλλοντος χώρου οικοπέδου του εργοστασίου στα Οινόφυτα Βοιωτίας, Νέας Αποθήκης Ετοίμου Προϊόντος, Νέας Εισόδου Προσωπικού, Νέου φυλακίου εισόδου.\nΠλήρης μελέτη ανάπλασης υφισταμένου κτιρίου για την λειτουργία της Φαρμακευτικής Εταιρείας SANOFI στην Παιανία.\nΚΤΙΡΙΑ ΓΡΑΦΕΙΩΝ- ΔΙΟΙΚΗΣΗΣ\nΔημαρχείο Κορίνθου, Αρχιτεκτονικός Διαγωνισμός.\nΣυγκρότημα ΤΕΕ στο Μαρούσι Αττικής, Αρχιτεκτονικός Διαγωνισμός.\nΣχεδιασμός Νέων Εγκαταστάσεων Πρεσβείας της Φινλανδίας στην Αθήνα. Νέα διαρρύθμιση ορόφου σε υπάρχον κτίριο γραφείων.\nΠολιτιστικό Κέντρο Ηρακλείου, στην Κρήτη, Αρχιτεκτονικός Διαγωνισμός.\nΠολιτιστικό Κέντρο Ηρακλείου στην Κρήτη, Αρχιτεκτονικός Διαγωνισμός.\nΔιαμόρφωση Πλατείας Ελευθερίας (Κουμουνδούρου) στην Αθήνα. Σε συνεργασία με Α. Χλέπα, Αρχιτέκτονα.\nΓ. 3. 1984 – 2009\nΕταιρία: ΣΥΜΑ / Σύμπραξη Αρχιτεκτόνων: Μίληση, Ξανθόπουλος, Ρόκα, Γιαννακόπουλος, Αστ. Ετ. και ΣΥΜΑ Αρχιτέκτονες Ε.Ε / Συμμετοχική Αρχιτεκτόνων Μίληση – Ξανθόπουλος & Συνεργάτες Ε.Ε.\nΘέση: Εταίρος της ΣΥΜΑ. Αρχιτέκτονες: Μαργαρίτα Μίληση (ΜΜ), Κώστας Ξανθόπουλος (ΚΞ), Μαίρη Οικονομίδου- Ρόκα (ΜΟΡ), Θόδωρος Γιαννακόπουλος (ΘΓ), Νικόλαος Γιαννακόπουλος (ΝΓ)\nΝΟΣΟΚΟΜΕΙΑ, ΥΓΕΙΟΝΟΜΙΚΕΣ ΕΓΚΑΤΑΣΤΑΣΕΙΣ ΚΑΙ ΕΙΔΙΚΑ ΤΜΗΜΑΤΑ\nΕπέκταση Χειρουργικής Κλινικής του Νοσοκομείου Νοσημάτων Θώρακος Αθηνών (Ν.Ν.Θ.Α.) ΚΞ/ΜΜ/ΜΟΡ.\nΚέντρο Μεσογειακής Αναιμίας Λαϊκού Νοσοκομείου Αθηνών σε πτέρυγα του Μαιευτηρίου «Μαρίκα Ηλιάδη» στην Αθήνα, ΚΞ/ΜΜ.\nΘεραπευτήριο Χρονίως Πασχόντων 100 κλινών και Εργαστήριο Επαγγελματικής Εκπαίδευσης στα Φιλιατρά (Νέο κτίριο), ΚΞ/ΜΜ /ΜΟΡ/ΘΓ.\nΓενικό Νοσοκομείο Σπάρτης 200 κλινών (Εκσυγχρονισμός και επέκταση), ΚΞ/ΜΜ/ΜΟΡ/ΘΓ, σε συνεργασία με ΠΛΕΙΑΣ ΕΠΕ Αρχιτέκτονες.\nΕιδική Προκαταρκτική μελέτη επέκτασης και διαρρύθμισης του Γενικού Νοσοκομείου Λαμίας σε Νοσοκομείο 400 κλινών Κλειστός Διαγωνισμός Προμελέτης, ανάμεσα σε 6 προεπιλεγμένα γραφεία, ΚΞ/ΜΜ.\nΟφθαλμιατρείο Αθηνών, Μελέτη Αναδιαρρύθμισης, ΚΞ/ΜΜ.\nΘεραπευτήριο «Ο Ευαγγελισμός». Μελέτη διαρρύθμισης των 2 Ισογείων της πτέρυγας «Πατέρα» και μελέτη Αιμοδυναμικού Εργαστηρίου, ΚΞ/ΜΜ/ΜΟΡ σε συνεργασία με ΠΛΕΙΑΣ ΕΠΕ Αρχιτέκτονες.\nΓενικό Νοσοκομείο Γρεβενών 100 κλινών (Νέο κτίριο), ΚΞ/ΜΜ/ΜΟΡ σε συνεργασία με ΠΛΕΙΑΣ ΕΠΕ Αρχιτέκτονες.\nΠεριφερειακό Πανεπιστημιακό Νοσοκομείο Λάρισας, 1ο Βραβείο Πανελλήνιου Αρχιτεκτονικού Διαγωνισμού για Νοσοκομείο 600 κλινών, ΚΞ/ΜΜ/ΜΟΡ/ΘΓ – Συνεργάτες: Γ. Πυλαρινός, Αρχιτέκτων και Μ. Στεφανάκης Αρχ. Τοπίου & Προετοιμασία φακέλου Δημοπράτησης του έργου, 1988, ΚΞ/ΜΜ/ΜΟΡ.\nΓενικό Κρατικό Νοσοκομείο Αθηνών. Διαγωνισμός για μελέτη δημοπράτησης νέου κτιρίου Μαγνητικού Τομογράφου, ΚΞ/ΜΜ.\nΜαιευτήριο «Μαρίκα Ηλιάδη» στην Αθήνα. Ρυθμιστικό σχέδιο Επέκτασης και Ανάπλασης ΚΞ/ΜΜ.\nΔιαγνωστικό και Θεραπευτικό κέντρο « Υγεία « στην Αθήνα. Ρυθμιστικό σχέδιο ανάπτυξης, και πλήρης μελέτη Χειρουργείου Ημέρας, ΚΞ/ΜΜ.\nΕπέκταση Παιδιατρικού Νοσοκομείου «Π. & Α Κυριακού». Νέα πτέρυγα Ακτινοθεραπείας, Ιατρικών Απεικονίσεων, Χειρουργείων και Χειρουργείων «Ημέρας», Εργαστηρίων, ΚΞ/ΜΜ/ΜΟΡ.\nΠεριφερειακό Γενικό Νοσοκομείο Αθηνών «Λαϊκό». Μελέτη Ανάπλασης Χειρουργείων, ΚΞ/ΜΜ.\nΠεριφερειακό Νοσοκομείο Δυτικής Θεσσαλονίκης 600 κλινών (Νέο κτίριο). Κλειστός Διαγωνισμός προμελέτης (με πρόσκληση), ΚΞ/ΜΜ/ΜΟΡ.\nΜεσογειακό Κέντρο Υγείας στα Χανιά Κρήτης (Νέο κτίριο), ΚΞ/ΜΜ.\nΝέο Νοσοκομείο Κοινωφελούς Ιδρύματος «Ερρίκος Ντυνάν» στην Αθήνα 420 κλινών (Νέο κτίριο), ΚΞ/ΜΜ σε συνεργασία με τα Γραφεία «Κ. Κυριακίδης & Συνεργάτες» και «Χ. Μπουγαδέλλης & Συνεργάτες».\nΚτίριο ΕΚΑΒ στην Αθήνα. Διαγωνισμός Μελετοκατασκευής, ΚΞ/ΜΜ.\nΚέντρο Εκπαίδευσης και Αποκατάστασης Τυφλών στην Καλλιθέα Προμελέτη και μελέτη Δημοπράτησης, ΚΞ/ΜΜ.\nΚλινική Μητροπολιτικού Θεραπευτηρίου «Metropolitan Hospital» στο Ν. Φάληρο (Μετατροπή Υπάρχοντος κτιρίου), ΚΞ/ΜΜ.\nΑνάπλαση «Μαιευτηρίου Αθηνών» σε Γενική Κλινική – «Ευρωκλινική», ΚΞ/ΜΜ.\nΚέντρο Ομαδικής Ιατρικής Πράξης – Medisystem στον Άλιμο (Μετατροπή Υπάρχοντος κτιρίου), ΚΞ/ΜΜ.\nΕπέκταση Κλινικής Μητροπολιτικού Θεραπευτηρίου «Metropolitan Hospital» στο Ν. Φάληρο (Μετατροπή υπάρχοντος Ξενοδοχείου ), ΚΞ/ΜΜ.\nΝέα Επέκταση του Μητροπολιτικού Θεραπευτηρίου «Metropolitan Hospital» στο Ν. Φάληρο (Μετατροπή υπάρχοντος κτιρίου γραφείων), ΚΞ/ΜΜ.\nΜελέτη Υπάρχοντος κτιρίου και τριώροφης προσθήκης και μετατροπή του σε Κλινική στα Τίρανα – Αλβανία (το έργο ανεστάλη μετά την έγκριση της Οριστικής μελέτης), ΚΞ/ΜΜ.\nΚέντρο Αποκατάστασης στην Τρίπολη ( Μετατροπή Υπάρχοντος κτιρίου), ΚΞ/ΜΜ.\nΚτίριο Νομικής Σχολής Πανεπιστημίου Θράκης στην Κομοτηνή. 2ο βραβείο κλειστού διαγωνισμού μεταξύ 6 προεπιλεγμένων γραφείων. ΚΞ/ΜΜ, σε συνεργασία με ΠΛΕΙΑΣ ΕΠΕ Αρχιτέκτονες.\nΚτίριο Διοίκησης Πανεπιστημίου Θράκης στην Κομοτηνή. Κλειστός διαγωνισμός μεταξύ 6 προεπιλεγμένων γραφείων. ΚΞ/ΜΜ, σε συνεργασία με ΠΛΕΙΑΣ ΕΠΕ Αρχιτέκτονες.\nΤμήμα Μηχανικών Ορυκτού πλούτου Πολυτεχνείου Κρήτης στα Χανιά. 1ο βραβείο κλειστού διαγωνισμού μεταξύ 6 προεπιλεγμένων γραφείων. ΚΞ/ΜΜ, σε συνεργασία με ΠΛΕΙΑΣ ΕΠΕ Αρχιτέκτονες.\nΚατοικίες φοιτητών Δημοκρίτειου Πανεπιστημίου Θράκης στην Αλεξανδρούπολη. Διαγωνισμός με πρόσκληση. ΚΞ/ΜΜ, σε συνεργασία με ΠΛΕΙΑΣ ΕΠΕ Αρχιτέκτονες.\nΝέο Τμήμα Χημείας Πανεπιστημίου Ιωαννίνων. Διαγωνισμός με πρόσκληση, ΚΞ/ΜΜ.\nSt Catherine’s British Embassy School / Σχεδιασμός Νέων κτιριακών εγκαταστάσεων για τη μεταστέγαση του σχολείου στη Σταμάτα Αττικής. (Επιλογή μέσω κλειστού Αρχιτεκτονικού Διαγωνισμού). Η μελέτη ανεστάλη μετά την ολοκλήρωση και έγκριση της προμελέτης. ΚΞ/ΜΜ σε συνεργασία με Ν. Stamatiou Archiplus Ltd και Tim Simons, Καθηγητή Αρχιτεκτονικής Τοπίου.\nΚΤΙΡΙΑ ΓΡΑΦΕΙΩΝ – ΔΙΟΙΚΗΣΗΣ\nΕλληνική Ραδιοφωνία Τηλεόραση (ΕΡΤ), 1ο βραβείο κλειστού διαγωνισμού μεταξύ 6 προεπιλεγμένων γραφείων για την επέκταση των studio τηλεόρασης, και\nΕκπόνηση πλήρους μελέτης, ΚΞ/ΜΜ/ΜΟΡ, σε συνεργασία με ΠΛΕΙΑΣ ΕΠΕ Αρχιτέκτονες και Τ. Φραγκούλη Αρχ.\nΣυνεδριακό Κέντρο στο χώρο της Ολυμπιακής Ακαδημίας στην Ολυμπία. Νέο κτίριο. Αρχιτεκτονικός Διαγωνισμός, ΚΞ/ΜΜ/ΜOΡ.\nΔιαμόρφωση Παλαιού Ανακτόρου και κτιρίων, στο φρούριο της Κέρκυρας, σε κτίριο της Συνόδου Κορυφής ΕΕ και Κέντρο Τύπου. Διαγωνισμός Μελετοκατασκευής. ΚΞ/ΜΜ, σε συνεργασία με τους Δ. Κατζουράκης – Γ. Τσαμπέρης & Συνεργάτες Ε.Ε. και Αικατερίνη Κρεμέζη.\nΝέο κτίριο Αεροσταθμού & Διαμόρφωση Περιβάλλοντος Χώρου στον Κρατικό Αερολιμένα Νέας Αγχιάλου. ΚΞ/ΜΜ, σε συνεργασία με Δ. Κατζουράκης – Γ. Τσαμπέρης & Συνεργάτες Ε.Ε.\nΚτίριο Αεροδρομίου Σάμου. Διαγωνισμός Μελετοκατασκευής. ΚΞ/ΜΜ, σε συνεργασία με Β. Φλούδα Αρχιτέκτονα.\nαρχιτεκτονικοί διαγωνισμοί /αστικός σχεδιασμός /βιομηχανικά κτίρια /γραφείο μελετών-επιβλέψεων /εκπαιδευτικά κτίρια /ελεύθερο επάγγελμα /εταιρεία μελετών-επιβλέψεων /κτίρια αεροδρομίων /κτίρια γραφείων /κτίρια διοίκησης /κτίρια υγείας /μεγάλα γραφεία /μελέτες δημοσίων έργων /νοσοκομεία /πανεπιστημιακά κτίρια /φοιτητικές εστίες /


Η υπερφυσική άμυνα των Δελφών το 480 π.Χ., χωρίς ανθρώπινη παρέμβαση, σύμφωνα με τον Ηρόδοτο - Video - Πύλη Ιάσωνος και Ρέας\nΟ χρησμός δεν επέτρεψε την μετακίνηση, διότι ο ίδιος ο θεός θα προστατεύσει τα πράγματά του. Μετά την απάντηση αυτή, οι κάτοικοι των Δελφών φρόντισαν μόνον για τους εαυτούς τους απομακρυνόμενοι με τα υπάρχοντά τους, προς την Αχαΐα (γυναικόπαιδα), το Κωρύκιον άντρον και την Άμφισσα, εκτός από τον μάντη Ακύρατο και 60 άνδρες.\nΚεραυνοί από τον ουρανό κατέκαυσαν τους βαρβάρους προ του Ναού της Προνάου Αθηνάς. Δύο κορυφές αποσπάσθηκαν από τον Παρνασσό και καταπλάκωσαν τους επιτιθέμενους, με βοή και αλαλαγμό. Τα γεγονότα αυτά προκάλεσαν πανικό στους βαρβάρους. Όταν οι κάτοικοι των Δελφών πληροφορήθηκαν την φυγή των βαρβάρων, κατέβηκαν από το όρος και εφόνευσαν πολλούς. Όσοι από τους εισβολείς επέζησαν, αποχώρησαν ατάκτως από το Ιερό των Δελφών προς την Βοιωτία. Οι διαφυγέντες αυτοί, διηγήθηκαν και άλλα υπερφυσικά σημεία.\nΔύο υπερφυσικού μεγέθους οπλίτες εμφανίσθηκαν και κατεδίωξαν φονεύοντάς τους. Λέγεται ότι ήταν οι ντόπιοι ήρωες Φύλαξ και Αυτόνοος, των οποίων τα τεμένη ευρίσκοντο περί το ιερό, άνωθεν του ναού της Αθηνάς και της Κασταλίας, αντίστοιχα. Ακόμη και σήμερα (οι τότε) λίθοι του Παρνασσού ευρίσκονται σώοι πλησίον του τεμένους της Προνάου Αθηνάς.


Μια ανάσα από την Αργεντινή: Πέρασε ο νόμος για τη νομιμοποίηση των αμβλώσεων - INDEPENDENTNEWS\nΠαρασκευή, 14 Μαΐου, 2021 (09:48)\nHome / ΔΙΕΘΝΗ / Μια ανάσα από την Αργεντινή: Πέρασε ο νόμος για τη νομιμοποίηση των αμβλώσεων\nΜια ανάσα από την Αργεντινή: Πέρασε ο νόμος για τη νομιμοποίηση των αμβλώσεων\nPosted on 12 Δεκεμβρίου, 2020, 11:30 πμ\nΣτην Αργεντινή η Κάτω Βουλή ενέκρινε το νόμο για τη νομιμοποίηση των αμβλώσεων. Γίνεται έτσι η 4η χώρα της Λατινικής Αμερικής που τις νομιμοποιεί. Αποτελεί μια πολύ σημαντική επιτυχία του προέδρου Αλμπέρτο Φερνάντες που πήρε πάνω του το ζήτημα κι εκπλήρωσε την προεκλογική υπόσχεσή του, αλλά και της προοδευτική Αργεντινής που δίνει μια απάντηση στον σκοταδισμό και τον χριστιανικό φονταμενταλισμό.\nΗ υπερψήφιση του νόμου με 131 ψήφους υπέρ και 117 κατά αποτελεί τεράστια νίκη του φεμινιστικού κινήματος.\nΗ ψηφοφορία αποτέλεσε μια μεγάλη δικαίωση για την Πράσινη Παλίρροια, τα γυναικεία και φεμινιστικά κινήματα και όχι μόνο που είχαν δώσει μια σκληρή μάχη το 2018, κινητοποιώντας εκατομμύρια γυναίκες, αλλά η Βουλή καταψήφισε τον νόμο.\nΌλο το βράδυ εκατοντάδες χιλιάδες φεμινίστριες και υποστηρικτές του νόμου, έμειναν στους δρόμους του Μπουένος Άιρες για να μην κάνει πίσω το νομοθετικό σώμα.\nΑπόστρατοι νοσταλγοί στη Μαδρίτη: γραφικοί ή επικίνδυνοι;\nΟμοσπονδιακοί πράκτορες στο Σιάτλ ενάντια στο κίνημα για μια πιο δίκαιη κοινωνία


Hendrik Folkerts: «αντί να παρέχει μια ενιαία συνεκτική αφήγηση, η documenta 14 γίνεται performative» - City Vibe - αθηνόραμα\nΜαθαίνοντας από τη documenta 14\nHendrik Folkerts: «αντί να παρέχει μια ενιαία συνεκτική αφήγηση, η documenta 14 γίνεται performative» 0\nΑπό Δέσποινα Ζευκιλή - 18/03/2015\nHendrik Folkerts. Ευγενική παραχώρηση: TrouwAmsterdam/De Fotomeisjes.\nΣυνεχίζοντας τη σειρά άρθρων μας «Μαθαίνοντας από την documenta 14», μετά τον Adam Szymczyk, την Quinn Latimer και τον Dieter Roelstraete, συναντήσαμε σε αποκλειστικότητα τον φεμινιστή Ολλανδό επιμελητή Hendrik Folkerts που βρέθηκε στην Αθήνα και μιλήσαμε για το πώς επαναπροσδιορίζεται η τέχνη της performance στις μέρες μας, πώς η documenta 14 (της επιμελητικής ομάδας της οποίας είναι μέλος) γίνεται πιο performative, αλλά και για τα αποτελέσματα των εκτεταμένων περικοπών στον πολιτισμό που άλλαξαν τη σκηνή της χώρας του.\nΠοιο είναι το background σου και τα κύρια ενδιαφέροντά σου ως επιμελητή;\nΕίμαι ιστορικός τέχνης και επιμελητής και ειδικεύομαι στην περφόρμανς, τον φεμινισμό και τις επιμελητικές σπουδές. Πριν τη θέση μου στη documenta 14, δούλευα στο Stedelijk Museum στο Άμστερνταμ λίγο πριν και μετά το ιστορικό reopening του μουσείου. Αυτή ήταν μια ιδιαίτερα ενδιαφέρουσα εποχή αφού το Stedelijk Museum λειτουργούσε ως κάτι ανάμεσα σε ένα είδος Kunsthalle και ένα κανονικό μουσείο, χωρίς μόνιμο χώρο, κάτι το οποίο βέβαια άλλαξε δραστικά μετά το άνοιγμα του μουσείου ξανά το 2012. Από το 2009 ως το 2011 ήμουν co-ordinator στο Curatorial Programme of De Appel arts centre in Amsterdam, ένα εκπαιδευτικό πρόγραμμα για νέους και ανερχόμενους επιμελητές.\nup+down*on+off, VALIE EXPORT, Stedelijk Museum Amsterdam, September 27, 2012. © Ernst van Deursen / Stedelijk Museum\nΑισθάνεσαι την ανάγκη να ανακτήσει η documenta τον χαρακτήρα του κατεπείγοντος, όπως το θέτει ο καλλιτεχνικός διευθυντής της Adam Szymczyk;\nΗ απάντησή μου είναι απλά: ναι. Τα τελευταία 100 χρόνια ο λόγος (discourse) γύρω από τις εκθέσεις και η παρουσίαση της τέχνης κυριαρχείται από το λευκό κύβο, έναν υποτίθεται ουδέτερο χώρο, ο οποίος βέβαια πλέον ξέρουμε ότι δεν είναι καθόλου ουδέτερος, αλλά ένας πολιτικά, κοινωνικά και πολιτιστικά ορισμένος και φορτισμένος χώρος. Επιπλέον, ο λευκός κύβος υπονοεί μια συνεκτική αφήγηση μιας έκθεσης, η οποία μοιάζει ευδιάκριτη, που λαμβάνει χώρα σε συγκεκριμένο χώρο και κατά τη διάρκεια συγκεκριμένης χρονικής περιόδου – μια πλήρης αφήγηση μιας έκθεσης, θα λέγαμε.\nΜιλώντας με βάση τη δική μου πρακτική, έχω δουλέψει με πολλούς καλλιτέχνες που προσπαθούν να αμφισβητήσουν αυτό το μοντέλο έκθεσης. Κυρίως μέσω της performance, παρουσιάζουν έργα σε διαφορετικές χρονικές και χωρικές γραμμές, αμφισβητώντας έτσι το αν μπορεί ποτέ μια έκθεση να παρέχει μια ολοκληρωμένη και συνεκτική αφήγηση. Το πώς οι σχέσεις ανάμεσα σε αυτό που βλέπουμε και σε αυτό που δεν βλέπουμε αλληλοσυμπληρώνονται και, η (μη) γραμμικότητα μπορεί να ξεδιπλωθεί διαφορετικά στο χώρο και το χρόνο. Λαμβάνοντας χώρα ταυτόχρονα στο Κάσελ και την Αθήνα η documenta 14 θα λειτουργήσει με παρόμοια λογική, και θα έχει μια πολύ performative διάσταση.\nΠώς βλέπεις το επιχείρημα του Adam Szymczyk ότι η documenta πρέπει να μάθει από την Αθήνα; Πώς μπορεί το διεθνές ενδιαφέρον για την Αθήνα να αποφύγει την παγίδα ενός εξωτισμού της κρίσης;\nΗ documenta είναι μια έκθεση που ξεκίνησε το 1955 στο Κάσελ, και η επόμενη διοργάνωση θα στηθεί σε δύο πόλεις. Πέρα από τις πιο προφανείς κοινωνικές και πολιτικές επιπτώσεις, αυτή η αλλαγή θα επηρεάσει την ίδια την έκθεση. Όπως έλεγα πριν, η documenta γίνεται performative. Όταν θα επισκέπτεσαι την έκθεση στο Κάσελ ή την Αθήνα, θα ξέρεις ότι παράλληλα μια άλλη έκθεση λαμβάνει χώρα, πιθανόν με τους ίδιους καλλιτέχνες. Αυτό δημιουργεί μια αίσθηση μετατόπισης και μη γραμμικότητας. Η έκθεση ξεδιπλώνεται κατά μήκος πολλών τροχιών και διαδρομών, αντί να παρέχει μια ενιαία συνεκτική αφήγηση. Αυτή η αίσθηση του ταυτόχρονου, της μερικότητας, ίσως ακόμη και της απώλειας, με ενδιαφέρει πάρα πολύ.\nΑλλά για να επιστρέψω στην ερώτησή σου, η documenta 14 έχει να κάνει με το να δημιουργήσεις μια ισότιμη βάση για μια έκθεση, όχι μια δορυφορική κατασκευή. Συζητήσαμε πολύ με τον Adam και την επιμελητική ομάδα το νόημα της φράσης «Μαθαίνοντας από την Αθήνα». Για μένα έχει όντως να κάνει με το να μάθεις, αλλά και με το να αναποδογυρίσεις τις σχέσεις, να μη είσαι ο οικοδεσπότης (στο Κάσελ) για μια φορά, αλλά να πάρεις τη θέση του προσκεκλημένου. Όταν είσαι καλεσμένος, έχεις διαφορετικό modus operandi. Θέλεις να αφοσιωθείς στον οικοδεσπότη σου, να μάθεις τα έθιμα και το πλαίσιο.\nΗ Ελλάδα και η Αθήνα, πέρα από τον ιστορικό τους πλούτο, έχουν και μεγάλο σύγχρονο ενδιαφέρον. Η σχέση τους με το Κάσελ και την documenta, μπορεί να ειδωθεί σαν μια μεταφορά της διεθνούς και της τοπικής σχέσης Βορρά-Νότου. Μες σ’ αυτό το πλαίσιο, έχει ενδιαφέρον να δούμε τη σχέση μεταξύ Βόρειας και Νότιας Ευρώπης (και τους τρέχοντες πολιτικούς σχηματισμούς της). Όμως το Μαθαίνοντας από την Αθήνα αξιοποιεί επίσης τις πολιτικές, πολιτιστικές και καλλιτεχνικές σχέσεις Βορρά-Νότου, από το διεθνές Βορρά και Νότο μέχρι, όπως πρότεινε μια από τους συναδέλφους μου, τη διαφορά (τουλάχιστον αντίληψης) ανάμεσα στη βόρεια και τη νότια πλευρά του Σικάγο.\nΗ εμπλοκή της documenta στην Αθήνα είναι ειλικρινής και μακράς διαρκείας. Δεν αφορά το να φέρουμε κάτι από το Κάσελ στην Αθήνα αλλά το να γίνουμε μέρος του ιστού της πόλης. Η Αθήνα είναι συναρπαστική, επειδή εδώ λαμβάνουν χώρα πολλές διαφορετικές εξελίξεις που έχουν εμφανείς ομοιότητες με πολλά άλλα μέρη στον κόσμο. Όπως, για παράδειγμα, η ριζική επαναδιάρθρωση της αριστερής και της δεξιάς πολιτικής και ιδεολογίας, ή το πώς μια στιγμή (παγκόσμιας) οικονομικής κρίσης επηρεάζει τις κοινωνίες που είμαστε μέρος τους. Έτσι, χτίζοντας σχέσεις με τοπικούς καλλιτέχνες και θεσμούς, θέλουμε να μάθουμε από την Αθήνα, με όποιο τρόπο μπορούμε, αλλά πάνω απ 'όλα, να δείξουμε το τι σημαίνουν αυτές οι δομές της μάθησης στο πλαίσιο της έκθεσης.\nComrades of Time, Andrea Geyer, Stedelijk Museum Amsterdam, September 27, 2012. © Ernst van Deursen / Stedelijk Museum\nΈχεις ασχοληθεί πολύ με το φεμινισμό. Τι σημαίνει να είσαι φεμινιστής σήμερα και πώς οι σύγχρονοι καλλιτέχνες ξαναθέτουν ιστορικές και νέες ερωτήσεις πάνω στο θέμα;\nΑυτό που με ενδιαφέρει στον φεμινισμό σήμερα είναι το πώς διαφορετικές γενιές καλλιτεχνών και ιστορικών τέχνης έχουν προσεγγίσει τα θέματα που τίθενται στο πλαίσιο του φεμινισμού. Πριν δέκα χρόνια, ο φεμινισμός ήταν μια άσχημη λέξη. Μόλις πρόσφατα προσέλκυσε ένα νέο ενδιαφέρον. Ακόμη και πίσω στα 1960s και 1970s υπήρχε μια ευρεία ποικιλία προσεγγίσεων και οπτικών, γεγονός που συχνά παραβλέπεται στις ιστορίες που γράφονται γι αυτήν την περίοδο της ιστορίας της τέχνης.\nΌντας ο ίδιος ένας φεμινιστής, δεν είχα απλά να προσπαθήσω να διαπραγματευθώ τη θέση μου σε σχέση με αυτούς τους καλλιτέχνες και ιστορικούς της τέχνης που ήταν ενεργοί τις δεκαετίες του 1960 και του 1970, αλλά και το πώς αυτή η ιστορία μεταφέρεται σε εμάς. Να καταλάβω ποια είναι η κληρονομιά του φεμινισμού, πώς να γράψεις και να ξαναγράψεις μια περίοδο που σιγά σιγά ιστορικοποιείται και μετατρέπεται σε κανόνα, και ποιες είναι οι σχέσεις του με άλλα πεδία, όπως η queer theory και οι μετααποικιακές σπουδές.\nΑκριβώς αυτές οι ερωτήσεις οδήγησαν το ενδιαφέρον μου στον φεμινισμό μες στα χρόνια, από τα πρώτα μου ορνιθοσκαλίσματα ως ιστορικός τέχνης μέχρι τα πρόσφατα ενδιαφέροντά μου και τη δουλειά μου, ειδικά σε σχέση με τις φεμινιστικές πρακτικές της performance.\nΤι σε ενδιαφέρει στην performance σήμερα;\nΔεν έχω γνωρίσει κανέναν ιστορικό τέχνης που να μπορεί να ορίσει με σαφήνεια τι είναι performance. Ορισμένοι αναζητούν τις ρίζες της σύγχρονης performance πίσω στην Αναγέννηση, άλλοι, όπως εγώ, στις αρχές του 20ου αιώνα. Κάτι που ορίζει την performance, κατά τη γνώμη μου, είναι ότι πρόκειται για ένα μέσο ή μια μορφή τέχνης που ασχολείται με την χρονικότητα και την αμφισβητεί.\nΕιδικά στα 70’s και τα ‘80s, θεωρούνταν μια εφήμερη μορφή τέχνης που μπορούσε να βιωθεί μόνο ως τέτοια. Οπότε, υπάρχει μεγάλη συζήτηση σχετικά με τη σχέση ανάμεσα στην πραγματική performance – ως ένα γεγονός μες στο χρόνο – και στην τεκμηρίωσή της – φωτογραφία, βίντεο κλπ.- η οποία μερικοί πιστεύουν ότι έχει ισότιμο καλλιτεχνικό status.\nΠολλοί καλλιτέχνες σήμερα γράφουν ένα σενάριο για την performance τους, ένα κείμενο που μοιάζει με θεατρικό έργο και επιτρέπει στην performance να ανεβαίνει ξανά και ξανά. Αυτό περιπλέκει την οντολογική σχέση ανάμεσα στην performance ως γεγονός, την τεκμηρίωση και τρίτον, ακόμη περισσότερο, το σενάριο. Είχα την χαρά να συνεργαστώ με πολλούς καλλιτέχνες που παράγουν πρωτοποριακό έργο απ΄ αυτήν την άποψη, το οποίο θα συνεχίσει να διαμορφώνει και να αλλάζει το τι είναι performance.\nΌπως είπα και πριν, πιστεύω ότι το γεγονός ότι η documenta θα ανεβάσει δύο εκθέσεις σε δύο πόλεις, σε ένα βαθμό ταυτόχρονα, έχει μια performative διάσταση. Η έκθεση, όχι σαν ένα γεγονός που λαμβάνει χώρα σε συγκεκριμένο χώρο και χρόνο, αλλά που ξετυλίγεται μες στο χρόνο, όντας κατά μια έννοια λιγότερο θεαματική από πολλές μπιενάλε που έχουμε δει. Και το πώς εμείς, ως επιμελητές, βλέπουμε το οντολογικό θέμα που ανέφερα προηγουμένως - την παραγωγή πολλαπλής ηχώ ανάμεσα στις δύο πόλεις, αν θέλεις – είναι ένα πολύ συναρπαστικό ζήτημα για μένα.\nM.2062, Dominique Gonzalez-Foerster, Stedelijk Museum Amsterdam, January 17, 2013. © Ernst van Deursen / Stedelijk Museum\nΠώς αντιλαμβάνεσαι το αυξανόμενο ενδιαφέρον για τις lecture performances και ποιες είναι οι προκλήσεις για τους καλλιτέχνες που δουλεύουν σ’ αυτό το χώρο;\nΩς προς τη lecture performance, πιστεύω ότι η διάλεξη είναι πάντα ένα πολύ performative event, καθώς δημιουργεί μια σχέση ανάμεσα στους ανθρώπους, τουλάχιστον ανάμεσα σε ομιλητή και θεατή. Το ενδιαφέρον μου για τη lecture performance έχει να κάνει με το θέμα του στησίματος και των δομών που το αφορούν, όπως το έχουν διερευνήσει καλλιτέχνες όπως οι Hito Steyerl, Walid Raad, Mounira Al Solh κλπ.\nΜια βασική ερώτηση που αφορά καλλιτέχνες που δουλεύουν με την lecture performance είναι με ποιόν τρόπο τα εκπαιδευτικά και παιδαγωγικά formats χρησιμοποιούνται για να εξελίξουν τη δουλειά τους. Απ’ την άλλη, δεν πρέπει να εξαντλήσουμε την επιτελεστικότητα της performance- δεν είναι όλα τα events που υπονοούν ένα στήσιμο performances. Παρότι έχω οργανώσει πολλές performative lectures ακόμη παλεύω να καταλάβω τι σημαίνει ο όρος. Ξαναρώτησέ με σε 2 χρόνια!\nΠοια είναι η εμπειρία σου από τη δουλειά που έχεις κάνει στο χώρο των επιμελητικών σπουδών;\nΕίναι ένα συναρπαστικό πεδίο. Παρότι το επάγγελμα δεν προστατεύεται, με την έννοια του ότι δεν χρειάζεσαι ένα πτυχίο για να γίνεις επιμελητής, υπάρχουν πολλά διαφορετικά προγράμματα επιμελητικών σπουδών: από πιο προσανατολισμένα στην ακαδημαϊκή μόρφωση προγράμματα όπως του Royal College of Art ή του CCS Bard μέχρι προγράμματα που δίνουν έμφαση στην πρακτική όπως του De Appel arts centre. Υπάρχουν πολλά ερωτήματα που πρέπει να απαντήσουν τα προγράμματα αυτά. Τι πρέπει να διδάξεις σε έναν επιμελητή; Πώς ορίζεται το πεδίο εργασίας ενός επιμελητή; Είναι οι επιμελητικές σπουδές μια επέκταση της ιστορίας; Ορισμένα προγράμματα έχουν όντως να κάνουν περισσότερο με την ιστορία των εκθέσεων, ενώ άλλα είναι εξαιρετικά διεπιστημονικά.\nΗ δική μου εμπειρία με την επιμελητική εκπαίδευση έχει να κάνει πολύ με την θητεία μου στο De Appel. Όταν η Saskia Bos ξεκίνησε το Curatorial Programme του De Appel το 1994, παρατήρησε ότι οι φοιτητές ιστορίας της τέχνης δεν είχαν απαραίτητα τις δεξιότητες για να δουλέψουν με εν ζωή καλλιτέχνες και να κάνουν εκθέσεις. Έχοντας αυτό κατά νου, οργάνωσε τις σπουδές ως ένα αυστηρό πρόγραμμα κατάρτισης. Ο Adam Szymczyk συμμετείχε μάλιστα στο συγκεκριμένο πρόγραμμα.\nΗ προηγούμενη διευθύντρια του De Appel, Ann Demeester, άλλαξε το επίκεντρο του προγράμματος, δεδομένου ότι η εκπαίδευση των επιμελητών είχε αλλάξει, όπως και οι δεξιότητες και η κατάρτιση που είναι αναγκαίες για να «γίνεις» επιμελητή. Κατά τη διάρκεια της θητείας της, το Curatorial Programme έγινε περισσότερο ένα πρόγραμμα που επέτρεπε σε εν ενεργεία επιμελητές να κάνουν ένα βήμα πίσω και να σκεφτούν πάνω στην πρακτική τους μέσα σε ένα είδος cocoon μαζί με συναδέλφους τους. Τώρα το De Appel έχει έναν νέο διευθυντή, τον Lorenzo Benedetti, και είμαι περίεργος τι θα κάνει με το πρόγραμμα.\nΑυτό που έχει τελικά σημασία είναι ότι ο τελικός στόχος ενός προγράμματος επιμελητικής εκπαίδευσης πρέπει να είναι το να παρακολουθεί στενά τις αλλαγές στη σύγχρονη τέχνη, να είναι κοντά στην πρακτική αλλά να μπορεί παράλληλα να σκέφτεται πάνω σε αυτήν, και έτσι να επιτρέπει στους νέους επιμελητές να διαμορφώσουν ένα σετ δεξιοτήτων για τον εαυτό τους που θα τους επιτρέπει να συνεργαστούν με τους καλλιτέχνες.\n100 Beautiful Jokes, Michael Portnoy, Stedelijk Museum Amsterdam, May 10, 2014. © Ernst van Deursen / Stedelijk Museum\nΠώς η εθνική πολιτική για θέματα πολιτισμού στην Ολλανδία έχει επηρεάσει την τοπική σκηνή;\nΟ κόσμος της τέχνης στην Ολλανδία έχει αλλάξει πολύ τα τελευταία χρόνια. Η περίοδος 2010-11 θα μείνει στη μνήμη σαν μια αρκετά σκοτεινή περίοδος, εξαιτίας των εκτεταμένων περικοπών στην τέχνη και τον πολιτισμό. Η Ολλανδία θεωρούνταν ανέκαθεν μια χώρα που υποστήριζε τους καλλιτέχνες και άλλους επαγγελματίες του πολιτισμού να εξελίξουν την πρακτική τους, ενθαρρύνοντας συχνά τον πειραματισμό. Στη συνέχεια, φαινομενικά απροειδοποίητα, καλλιτέχνες και θεσμοί έπρεπε να μετατραπούν από κρατικά χρηματοδοτούμενοι σε ιδιωτικά εν μια νυκτί. Υπερβάλλω λίγο, αλλά τουλάχιστον έτσι το νιώσαμε.\nΔεν λέω ότι η αναζήτηση εναλλακτικής χρηματοδότησης είναι αναγκαστικά κάτι κακό – πρέπει επίσης να είμαστε ρεαλιστές ως προς το ποια είναι η θέση του κράτους (πρόνοιας) σε σχέση με τον πολιτισμό, αλλά χρειάζεται ένα όραμα για τον υποστηρίξει. Και το πιο σημαντικό, χρειάζεται χρόνος. Για τα μεγάλα ιδρύματα ήταν πολύ πιο εύκολο να αναζητήσουν εναλλακτική χρηματοδότηση, αφού είχαν τη φήμη και το ανθρώπινο δυναμικό για να ανταποκριθούν σε τόσο δραστικές αλλαγές. Για τα μικρότερα ιδρύματα, τους καλλιτέχνες και τους freelancers, δεν ήταν τόσο εύκολο. Και φυσικά χρειαζόμαστε αυτά τα μικρά και μεσαίας κλίμακας ιδρύματα, αφού αποτελούν τη βάση της καλλιτεχνικής οικολογίας σε μια πόλη – οι νέοι καλλιτέχνες τα έχουν ανάγκη για να παρουσιάζουν τη δουλειά τους πριν πάνε στα μεγαλύτερα ιδρύματα, και είναι συχνά σ’ αυτούς τους χώρους που συμβαίνουν τα πιο πειραματικά προγράμματα.\nΕίμαι περίεργος πώς θα εξελιχθεί η κατάσταση, αλλά ξέρω πώς όλοι οι καλλιτέχνες, freelancers, και μικρότερα ιδρύματα που γνωρίζω στην Ολλανδία, είναι εξαιρετικά πολυμήχανοι και εφευρετικοί. Δουλεύουν σκληρά για να κάνουν πράγματα, πολλές φορές σε σημείο εξάντλησης. Σε μια κοινωνία όπου καλούμαστε να εργαστούμε όλο και σκληρότερα, πρέπει να παραμείνουμε κριτικοί ως προς ποια είναι τα όρια της εργασίας, μιας οικονομίας που οδηγείται από την αγορά και μιας ιδέας ως «επιχειρηματικής».


Στη Διοίκηση Αιγαίου και στο Ελεγκτικό Συνέδριο τα οικονομικά του πρ. Δήμου Αρχαγγέλου - Δημοκρατική της Ρόδου\nΣτη Διοίκηση Αιγαίου και στο Ελεγκτικό Συνέδριο τα οικονομικά του πρ. Δήμου Αρχαγγέλου\nΣτην Αποκεντρωμένη Διοίκηση Αιγαίου και το Ελεγκτικό Συνέδριο παραπέμπονται οι απολογισμοί και ισολογισμοί των ετών 2009 και 2010 του πρώην Δήμου Αρχαγγέλου.\nΑυτό αποφάσισαν χθες ομοφώνως τα μέλη του δημοτικού συμβουλίου Ρόδου. Στη χθεσινή συνεδρίαση δεν έλειψαν μάλιστα οι εντάσεις με αφορμή τον απολογισμό και ισολογισμό του πρώην Δήμου Αρχαγγέλου.\nΣημείωνεται πως στην αρχή της συνεδρίασης η δημοτική σύμβουλος της παράταξης της μείζονος μειοψηφίας κ. Ευαγγελία Παναή ζήτησε να συζητηθούν θέματα που σχετίζονται με την Κοιλάδα Πεταλούδων, τη λειτουργία καταστήματος υγειονομικού ενδιαφέροντος στο κατάλυμα της Ωβέρνης στη Μεσαιωνική Πόλη και τα αδέσποτα αιγοπρόβατα στην Εθνική Οδό Ρόδου Λίνδου.\nΟ επικεφαλής της παράταξης «Λαϊκή Συσπείρωση» κ. Τάκης Πότσος ζήτησε να συζητηθούν θέματα σχετιζόμενα με τα προβλήματα στον τομέα της Υγείας και με τη λειτουργία της ΕΤΑΙ ΠΡΟΦΥΚΑ.\nΣτην ενημέρωσή του ο δήμαρχος κ. Στάθης Κουσουρνάς αναφέρθηκε στις θετικές εξελίξεις για την ΕΤΑΙ ΠΡΟΦΥΚΑ.\n«Υπάρχουν ένα- δυο αγκάθια που δεν ήταν στην αρχική διάταξη. Αύριο στις 10.00 θα πραγματοποιηθεί σύσκεψη στην ΠΕΔ για να δούμε πώς θα προχωρήσουμε. Εμείς εξασφαλίσαμε πιστώσεις για τη λειτουργία της εταιρείας. Είμαστε σε καλό σημείο με την έννοια ότι πριν από τις εκλογές θα εγκρίνουμε την προγραμματική σύμβαση για την ΕΤΑΙ ΠΡΟΦΥΚΑ», τόνισε ο κ. Στάθης Κουσουρνάς, που αναφέρθηκε και στις προσπάθειες που γίνονται για να λυθούν τα προβλήματα στον τομέα της Υγείας.\nΣτην συνέχεια ο ορκωτός ελεγκτής κ. Γανωτάκης αναφέρθηκε στους απολογισμούς και ισολογισμούς του πρώην δήμου Αρχαγγέλου για τα έτη 2009 και 2010.\n«Το σύστημα εσωτερικού ελέγχου του πρώην δήμου Αρχαγγέλου ήταν ανεπαρκές και δεν γινόταν σωστή απεικόνιση των οικονομικών. Προέκυψαν διαφορές και μη ορθή διατύπωση των συναλλαγών του.\nΑπό τα λογιστικά στοιχεία το ταμειακό υπόλοιπο καταλήγει να είναι αρνητικό. Υπάρχουν διαφορές ταμειακής διαχείρισης. Δεν είναι δυνατό να βρεθούν όλες με αποτέλεσμα να μην απεικονίζονται ορθά τα έσοδα και τα έξοδα», δήλωσε ο κ. Γανωτάκης.\n«Δεν μπορέσαμε να εκφράσουμε άποψη για ακίνητα αξίας 35 εκατομμύριων ευρώ. Επιφυλάξεις έχουμε και για αποσβέσεις. Στο ενεργητικό υπάρχει πρόβλεψη για 688.000 ευρώ από προηγούμενες χρήσεις.Διατηρούμε επιφυλάξεις για τυχόν διεκδικήσεις επί των ακινήτων και για τις δανειακές υποχρεώσεις του πρώην δήμου Αρχαγγέλου», δήλωσε ο κ. Γανωτάκης.\n«Αντιμετωπίσαμε πολλές δυσκολίες με τη συγκέντρωση των οικονομικών στοιχείων. Δεν μπορούσαμε να κλείσουμε τα βιβλία. Βρήκαμε παρόλα αυτά τα πάντα και αποτυπώσαμε την κατάσταση. Επρεπε να καταλήξουμε στο ταμειακό διαθέσιμο την 1-1-2011. Αυτό δεν κατέστη δυνατό στο τέλος του 2010. Δεν εγκρίνουμε τον απολογισμό και τον ισολογισμό του πρώην Δήμου Αρχαγγέλου. Εξαιτίας των δυσκολιών που αντιμετωπίσαμε παραπέμπουμε το θέμα στα αρμόδια όργανα. Το πρόβλημα δεν ήταν στα χρέη αλλά στις διαδικασίες», δήλωσε ο αντιδήμαρχος Οικονομικών κ. Νίκος Τσουκαλάς.\n«Δεν μπορεί να υπάρξει έγκριση και αναρωτιόμαστε γιατί φθάσαμε έως εδώ. Δεν εγκρίνουμε και συντασσόμαστε με την εισήγηση», δήλωσε ο δημοτικός σύμβουλος της παράταξης της μείζονος μειοψηφίας κ. Γιάννης Φλεβάρης που αναφέρθηκε και στις παθογένειες του Καλλικράτη και τις νέες διατάξεις που θέλουν τα ψηφοδέλτια των υποψηφίων δημάρχων να απαρτίζονται από 330 άτομα.\n«Η έκθεση του ορκωτού τα λέει όλα. Είναι ένα θέμα που σέρνεται», τόνισε ο κ. Τάκης Πότσος.\n«Πλήρες σκοτάδι υπάρχει πάνω από τα πεπραγμένα του πρώην δήμου Αρχαγγέλου και μέχρι σήμερα δεν μπορούμε να βγάλουμε άκρη. Αυτοί που δημιούργησαν χρέη θα είναι εκ νέου υποψήφιοι. Δεν έχουν απολογηθεί για την θητεία τους. Να γίνει έλεγχος στα οικονομικά του πρώην δήμου Αρχαγγέλου», πρότεινε ο δημοτικός σύμβουλος της πλειοψηφίας κ. Μ. Πετρωνιάτης.\n«Επειδή οι καιροί είναι πονηροί, να προβληματιστεί ο κάθε πολίτης ποιους θα ψηφίσει. Γιατί να υπάρχει εμπαιγμός σε βάρος του Ροδιακού λαού; Γιατί δεν ήρθε νωρίτερα το θέμα αυτό», αναρωτήθηκε η κ. Ευαγγελία Παναή.\nΟι εκφράσεις της κ Παναή ενόχλησαν το δημοτικό σύμβουλο της πλειοψηφίας κ. Γιάννη Κορωναίο, που ζήτησε εξηγήσεις.\n«Να μη διευκρινιστεί τίποτε γιατί δεν αφορά εμάς το κατεστημένο. Η προεκλογική περίοδος κ. Παναή μπορεί να αφορά εσας και άλλους. Εμάς, το δήμαρχο τον πρόεδρο του δημοτικού συμβουλίου και όλους δεν αφορά το θέμα με τα προεκλογικά ζητήματα», δήλωσε ο κ. Νίκος Τσουκαλάς προκαλώντας την αντίδραση της κ. Παναή. Αποτέλεσμα ήταν να εξοργιστεί και ο πρόεδρος του δημοτικού συμβουλίου κ. Μ. Γλυνός.\n«Δεν μας ενδιαφέρουν οι εκλογές. Έξω από δω ό,τι θέλετε. Εδώ μέσα να μας σέβεστε όλους», φώναξε ο κ. Γλυνός.\nΕνστάσεις υπήρξαν και κατά την αναμόρφωση του προϋπολογισμού του Δήμου και τη διάθεση πίστωσης ύψους 400.000 ευρώ για τη λειτουργία της ΕΤΑΙ ΠΡΟΦΥΚΑ φέτος.\n«Με αυτά που θα δώσουμε το αποθεματικό του Δήμου θα μείνει με 627 ευρώ», εξήγησε ο κ. Τσουκαλάς.\nΚρίθηκε πως σε επόμενη συνεδρίαση θα γίνει ξανά συζήτηση για τη λειτουργία της ΕΤΑΙ ΠΡΟΦΥΚΑ.\nΣτη συνεδρίαση μετά από πρόταση της δημοτικής συμβούλου της παράταξης της μείζονος μειοψηφίας και υποψηφίας με την παράταξη του κ. Γ. Υψηλάντη κ. Ευαγγελίας Παναή έγινε συζήτηση για την λειτουργία καταστήματος υγειονομικού ενδιαφέροντος στο κατάλυμα της Ωβέρνης στη Μεσαιωνική Πόλη.\nΜετά τη συζήτηση ο δήμαρχος επικοινώνησε με τον προϊστάμενο της Πολεοδομίας κ. Χατζάκη και του έδωσε εντολή να προχωρήσει σε διακοπή των εργασιών.\nΣυζήτηση έγινε και για τις αναπλάσεις στις παραλίες της δυτικής πλευράς του νησιού. Η κ. Ευαγγελία Παναή θεώρησε πως η σχετική μελέτη είναι ελλιπής γιατί δεν περιλαμβάνει παρεμβάσεις σε όλες τις παραλίες.\nΤο δημοτικό συμβούλιο ομοφώνως αποφάσισε να προχωρήσουν οι διαδικασίες για την παράταση των συμβάσεων μίσθωσης των καταστημάτων στη Νέα Αγορά.\nΑναβλήθηκε η λήψη απόφασης για τη νομιμοποίηση των εγκαταστάσεων που έχει δημιουργήσει η ΔΕΗ στη Σορωνή.\n«Ανακαλύψαμε πως το δημοτικό συμβούλιο δεν θα λάβει γνωμοδότηση αλλά θα λάβει απόφαση για το θέμα. Δεν θα πρέπει να νομιμοποιηθούν τα κτίσματα που έχει ανεγείρει η ΔΕΗ με μια απλή απόφαση. Έτσι η επιχείρηση θα εγκαθιστά μηχανές και θα πράττει ό,τι επιθυμεί χωρίς να προβαίνει σε βελτιώσεις του ΑΗΣ», τόνισε η κ. Ευαγγελία Παναή.


Δευτέρα, 09-Ιουλ-2018 14:39\nΚάθε λογικός παρατηρητής θα αναγνωρίσει ότι η απόφαση για το Brexit έχει περιορίσει την οικονομική ανάπτυξη. Ενώ η οικονομία υπεραπέδωσε των προσδοκιών μετά από το δημοψήφισμα, έκτοτε, το Ηνωμένο Βασίλειο έχει γίνει η οικονομία με τη βραδύτερη ανάπτυξη στη G7, πίσω και από την Ιταλία. Στο α΄ τρίμηνο του 2018, η οικονομία αναπτύχθηκε μόλις κατά 0,1%. Παρά την επιτάχυνση του ρυθμού της ανάπτυξης παγκοσμίως από την έναρξη του 2017, η οικονομία του Ηνωμένου Βασιλείου έχει μείνει στάσιμη.\nΑλλά πόσο έχει κοστίσει στην οικονομία του Ηνωμένου Βασιλείου απόφαση εξόδου από την ΕΕ μέχρι τώρα; Το CER έχει διεξάγει μια απλή άσκηση για την παραγωγή μιας εκτίμησης, την οποία θα επικαιροποιούμε σε τριμηνιαία βάση από τώρα και στο εξής. Σύμφωνα με αυτό το μοντέλο, η βρετανική οικονομία ήταν 2,1% μικρότερη στο α΄ τρίμηνο του 2018 από ό,τι θα ήταν εάν το δημοψήφισμα είχε άλλο αποτέλεσμα.\nΠώς φτάσαμε σε αυτό το αποτέλεσμα; Έχουμε χρησιμοποιήσει την ίδια μέθοδο με μια ομάδα οικονομολόγων, υπό τον Benjamin Born του Πανεπιστημίου της Βόννης, ο οποίος υπολόγισε το κόστος στο1,3% του ΑΕΠ στο γ΄ τρίμηνο του 2017. Ουσιαστικά, εμείς και η ομάδα του Born έχουμε χρησιμοποιήσει ένα πρόγραμμα υπολογιστών που επιτρέπει στους ερευνητές να δημιουργούν έναν "έλεγχο" παρά το γεγονός ότι δεν μπορούμε να διεξάγουμε πειράματα στην οικονομία του Ηνωμένου Βασιλείου. Οι επιστήμονες στηρίζονται στις ομάδες ελέγχου για να δουν εάν ένα φάρμακο έχει αποτέλεσμα. Δίνεται το φάρμακο σε μια ομάδα και σε μια άλλη ένα placebo, και στη συνέχεια οι επιστήμονες καταγράφουν τη διαφορά μεταξύ τους. προφανώς, αυτή η μέθοδος δεν είναι διαθέσιμη σε εμάς: δεν μπορούμε να κάνουμε μια Βρετανία να ψηφίσει υπέρ της εξόδου και μια άλλη Βρετανία να ψηφίσει υπέρ της παραμονής στην ΕΕ και στη συνέχεια να καταγράψουμε τη διαφορά.\nΑλλά μπορούμε να κατασκευάσουμε ένα "συνθετικό" Ηνωμένο Βασίλειο, το οποίο ενεργεί σαν μια ομάδα ελέγχου. Για να το κάνουμε αυτό, έχουμε λάβει τα τριμηνιαία στοιχεία για το πραγματικό ΑΕΠ, την κατανάλωση και τις επενδύσεις, για 36 χώρες του ΟΟΣΑ, ξεκινώντας από το α΄ τρίμηνο του 1995. Από το σύνολο των χωρών, το πρόγραμμα υπολογιστή επιλέγει εκείνες των οποίων η οικονομική ανάπτυξη ταιριάζει περισσότερο με εκείνη του Ηνωμένου Βασιλείου μεταξύ του 1995 και του γ΄ τριμήνου του 2016, όταν έλαβε χώρα το δημοψήφισμα. Οι χώρες τις οποίες έχει επιλέξει το πρόγραμμα είναι ο Καναδάς (του οποίου ο ρυθμός ανάπτυξης αντιστοιχεί στο 16% του συνθετικού Ηνωμένου Βασιλείου), η Ιαπωνία (20%), η Ουγγαρία (23%), και οι ΗΠΑ (24%), με λίγες ακόμη, κυρίως ευρωπαϊκές χώρες, να συμπληρώνουν το υπόλοιπο. Αυτή η ομάδα χωρών γίνεται ο έλεγχος, και το πρόγραμμα συνεχίζει να καταγράφει πώς τα πήγε το συνθετικό Ηνωμένο Βασίλειο μετά το δημοψήφισμα –και να συγκρίνει τις επιδόσεις του με τα πραγματικά στοιχεία του Ηνωμένου Βασιλείου. Το διάγραμμα 1 δείχνει ότι το συνθετικό Ηνωμένο Βασίλειο ταιριάζει απόλυτα με την οικονομική ανάπτυξη της Βρετανίας μέχρι το δημοψήφισμα, και στη συνέχεια οι δύο σειρές αποκλίνουν.\nΤο Διάγραμμα 2 επικεντρώνεται στην περίοδο μετά το δημοψήφισμα, από το γ΄ τρίμηνο του 2016. Η επίδραση του Brexit μέχρι στιγμής είναι η διαφορά μεταξύ της ανάπτυξης του συνθετικού Ηνωμένου Βασιλείου και αυτή του πραγματικού Ηνωμένου Βασιλείου. Ως εκ τούτου η εκτίμησή μας είναι πως η οικονομία είναι τώρα 2,1% μικρότερη από ό,τι θα ήταν εάν το αποτέλεσμα ήταν υπέρ της παραμονής.\nΥπάρχουν και κάποιες επιφυλάξεις. Πρώτον, είναι μια εκτίμηση. Κατά μέσο όρο, το συνθετικό μας Ηνωμένο Βασίλειο αποκλίνει από το πραγματικό ΗΒ κατά 0,5% σε κάθε δεδομένο έτος (αυτή είναι η λεγόμενη τυπική απόκλιση". Επομένως, ενώ είναι σχεδόν βέβαιο ότι το πραγματικό Ηνωμένο Βασίλειο έχει χειρότερες επιδόσεις από το συνθετικό, το 2,1% είναι απλώς μια κεντρική εκτίμηση με περιθώριο λάθους γύρω από αυτό.\nΔεύτερον, η ομάδα ελέγχου ταιριάζει με το Ηνωμένο Βασίλειο απόλυτα μέχρι το δημοψήφισμα, αλλά δεν μπορούμε να αποκλείσουμε ένα θετικό "σοκ" σε κάποιες χώρες που περιλαμβάνονται –όπως μια άνοδο της ζήτησης παγκοσμίως για τις εξαγωγές της- το οποίο το ΗΒ δεν θα είχε βιώσει εάν είχε ψηφίσει υπέρ της παραμονής. Έτσι, είναι δύσκολο να πούμε τι ποσοστό ανάπτυξης θα είχε χάσει το ΗΒ, δεδομένης της ευρείας ανοδικής πορείας παγκοσμίως το 2017. Οι χώρες που συνθέτουν το μεγαλύτερο μέρος του συνθετικού ΗΒ, είναι όλες εκτός ευρωζώνης, όπως είναι και το ΗΒ. Αλλά η Ουγγαρία, μία φτωχότερη χώρα, μπορεί να προκαλέσει κάποια απορία. Ωστόσο, έχει το δικό της νόμισμα το οποίο έχει ελεύθερη διακύμανση έναντι του ευρώ από το 2008, και είναι στενά ενσωματωμένο στην οικονομία της ΕΕ, όπως η Βρετανία.\nΠοια είναι η επίδραση αυτής της χαμένης ανάπτυξης, στα δημοσιονομικά του ΗΒ; Την ώρα που γραφόταν αυτό, η κυβέρνηση είχε μόλις υποσχεθεί ότι τα δημοσιονομικά οφέλη της εξόδου από την ΕΕ –το μέρισμα Brexit- θα χρησιμοποιούνταν για να χρηματοδοτήσει μια μεγάλη αύξηση των δαπανών της Εθνικής Υπηρεσίας Υγείας. Ο υπουργός Εξωτερικών, Boris Johnson, πιέζει για να τηρήσει την υπόσχεση των 350 εκατ. στερλίνων της εξόδου από την ΕΕ. Αυτό έχει –δικαίως- εξαγριώσει πολλούς ανθρώπους, καθώς ο δημοσιονομικός ελεγκτής της κυβέρνησης, το Γραφείο Ευθύνης για τον Προϋπολογισμό (OBR), έχει προβλέψει ότι το Brexit θα οδηγήσει σε αύξηση του χρέους και του ελλείμματος, ως εκ τούτου απαιτώντας αυξήσεις των φόρων, μειώσεις δαπανών ή έναν συνδυασμό των δύο. Το OBR, όπως οι περισσότεροι οικονομολόγοι, το πιστεύουν αυτό επειδή υπάρχουν στοιχεία πως η οικονομία του Ηνωμένου Βασιλείου θα είναι πιο κλειστή στο εμπόριο, στις επενδύσεις και στη μετανάστευση μόλις αποχωρήσει από την ΕΕ, μειώνοντας τα φορολογικά έσοδα. Υπάρχει επίσης ένας λογαριασμός 40 δισ. στερλίνων του Brexit, που πρέπει να πληρωθεί στην ΕΕ στα επόμενα χρόνια.\nΧρησιμοποιώντας το ποσοστό του 2,1%, είναι δυνατό να υπολογίσουμε πόσο επιπλέον δανεισμό υποδηλώνει η χαμένη ανάπτυξη του ΗΒ. Η ανάλυση της ίδιας της κυβέρνησης για το κόστος των διάφορων επιλογών του Brexit, η οποία διέρρευσε τον Ιανουάριο, εκτιμούσε πώς η συμμετοχή στην Ευρωπαϊκή Οικονομική Περιοχή, μια συμφωνία ελεύθερου εμπορίου ή εξάρτηση από τους κανόνες του Παγκόσμιου Οργανισμού Εμπορίου για τις συναλλαγές με την ΕΕ, θα πλήξουν την οικονομία και τα δημοσιονομικά. Αυτό βασιζόταν σε μια λεπτομερή ανάλυση των φόρων που αντλήθηκαν από διαφορετικούς κλάδους της οικονομίας, και πώς αυτές οι επιλογές του Brexit θα τις κατέστρεφαν. Η ανάλυση διαπίστωσε ότι το 1% της χαμένης ανάπτυξης του κατέληξε σε επιπλέον δανεισμό 11 δισ. στερλίνων. Εφόσον διαπιστώσαμε ότι το κόστος μέχρι στιγμής ανέρχεται στο 2,1%, αυτό προσθέτει μέχρι και 23 δισ. στερλίνες σε επιπλέον δανεισμό μέχρι στιγμής (σε ετήσια βάση). Η εκτίμησή μας δείχνει πως δεν υπάρχει μέρισμα brexit. Η απόφαση υπέρ της εξόδου τώρα κοστίζει στο υπουργείο 440 εκατ. στερλίνες κάθε εβδομάδα.\nΣτο μέλλον, μπορεί να προκύψει ότι το "project fear" υπερεκτίμησε όντως το κόστος του Brexit, και οποιαδήποτε σχέση κατορθώσει να διαπραγματευτεί το ΗΒ είναι καλύτερη από τις συγκλίνουσες εκτιμήσεις των οικονομολόγων. Θα επικαιροποιήσουμε το μοντέλο μας καθώς θα βγαίνουν τα τριμηνιαία στοιχεία για το ΑΕΠ. Και ως αποτέλεσμα, θα έχουμε μία αξιοπρεπή βάση για να τεστάρουμε τους ισχυρισμούς των υπέρμαχων της εξόδου και της παραμονής. Μέχρι στιγμής, η ανάλυσή μας δείχνει πως η εκστρατεία υπέρ της παραμονής –και η συντριπτική πλειοψηφία των επαγγελματιών οικονομολόγων- ήταν πιο κοντά στην αλήθεια.\nΜπορείτε να δείτε το κείμενο εδώ: http://www.cer.eu/insights/whats-cost-brexit-so-far


Καιρός η επίσημη Εκκλησία να μπει πιο δυναμικά στην υποστήριξη της εθνικής εμβολιαστικής προσπάθειας - ΕΚΚΛΗΣΙΑ ONLINE\nΑρχική » ΝΕΑ » Καιρός η επίσημη Εκκλησία να μπει πιο δυναμικά στην υποστήριξη της εθνικής εμβολιαστικής προσπάθειας\nΑυτή η σπασμωδική αντίδραση αποδεικνύει πως ο Μητροπολίτης Μεσσηνίας Χρυσόστομος έκανε καλά την δουλειά του, ως πνευματικός πατέρας. Ανέδειξε την ηθική διάσταση του προβλήματος για να γίνει κατανοητός στο κοινό του. Οι γιατροί ας αναδείξουν την ιατρική πτυχή της πανδημίας. Όπως και το πράττουν επαρκώς. Έκαστος εφ’ω ετάχθη.\nΆγιοι 45 Μάρτυρες- Εορτολόγιο ποιοι γιορτάζουν σήμεραΕΚΚΛΗΣΙΑ: ΕΝ ΑΝΑΜΟΝΗ ΤΗΣ ΕΠΙΣΗΜΗΣ ΘΕΣΗΣ ΓΙΑ ΤΟΝ ΕΜΒΟΛΙΑΣΜΟ


Χάος με την εξεταστέα ύλη για τη Γ' Λυκείου - ΤΑ ΝΕΑ\ntanea.gr > Ελλάδα > Παιδεία > Χάος με την εξεταστέα ύλη για τη Γ' Λυκείου\nΗ Ελληνική Μαθηματική Εταιρεία κάνει λόγο για υποβάθμιση των Μαθηματικών του Λυκείου και ζητάει να επανεξεταστεί η ύλη που ανακοινώθηκε για το μάθημα την περασμένη εβδομάδα,\nΠαπαματθαίου Μάρνυ 4 Ιουνίου 2019 | 07:29\nΚαι η Ενωση Ελλήνων Φυσικών καταγγέλλει ως πρόχειρη και αντιεπιστημονική την προτεινόμενη ύλη και ζητά την άμεση επανεξέτασή της. «Η προτεινόμενη ύλη θα κάνει ακόμα δυσχερέστερη την εξέταση των μαθητών στις Πανελλαδικές Εξετάσεις, μιας και θεματοδοτικά είναι εξαντλημένη. Δεν είναι τυχαίο ότι εδώ και μία δεκαετία οι μαθητές δεν εξετάζονται Φυσική, αλλά κάποιες "υπερπαραγωγές" Φυσικής, που δεν αντέχουν σε καμία κριτική, δεν έχουν σχέση με την πραγματική Φυσική και έχουν οδηγήσει σε υπερβάλλουσα μαθηματικοποίησή της, προκαλώντας πλείστα όσα προβλήματα τόσο στη διδασκαλία της όσο και στην εξέτασή της» τονίζουν οι φυσικοί.\n«Υποβαθμίζεται ποιοτικά η διδακτέα ύλη, "αξιοποιώντας" υλικό της παλαιάς Β' Λυκείου, με ανάσυρση από τα αζήτητα βιβλίων παρωχημένων και εν πολλοίς αποτυχημένων! Υλη που κάποτε απορρίφθηκε ως ακατάλληλη, λόγω της σύνταξής της στα συγκεκριμένα σχολικά βιβλία, τώρα επανέρχεται με τα συγκεκριμένα βιβλία! Μα ποιος τη σκέφθηκε αυτή την πρωτοτυπία;» συνεχίζουν. «Και ποιος τελικά κινεί τα νήματα; Η προτεινόμενη ύλη για τη Φυσική κάνει στάση και επισήμως, πλέον, κάπου στα 1830!» αναφέρουν χαρακτηριστικά.


32χρονος σκότωσε την εν διαστάσει σύζυγό του, τραυμάτισε τη 10χρονη κόρη και αυτοκτόνησε μπροστά στα παιδιά του – Clevernews\n32χρονος σκότωσε την εν διαστάσει σύζυγό του, τραυμάτισε τη 10χρονη κόρη και αυτοκτόνησε μπροστά στα παιδιά του\nΑπίστευτο οικογενειακό δράμα εκτυλίχθητε το βράδυ της Δευτέρας στη Λεμεσό. 32χρονος πυροβόλησε και σκότωσε την εν διαστάσει σύζυγο του, τραυμάτισε τη 10χρονη κόρη τους και ακολούθως έθεσε τέρμα στη ζωή του, μπροστά στα μάτια των τριών παιδιών τους.\nΌλα ξεκίνησαν γύρω στις 10 το βράδυ, όταν ο 32χρονος επισκέφθηκε το πατρικό της 27χρονης εν διαστάσει συζύγου του, όπου διέμενε το τελευταίο διάστημα με τα τρία ανήλικα παιδιά τους (10 ετών, 6 ετών και 3 μηνών) και την μητέρα της.\nΈχοντας μαζί του πυροβόλο όπλο της Ε.Φ, τύπου G3, ο 32χρονος διαπληκτίστηκε με την 27χρονη, την οποία ακολούθως πυροβόλησε θανάσιμα, τραυματίζοντας παράλληλα και την 10χρονη κόρη του στο χέρι, ενώ στη συνέχεια έθεσε τέρμα στη ζωή του με ένα πυροβολισμό στο κεφάλι. Στο άκουσμα των πυροβολισμών έτρεξαν γείτονες και η μητέρα της 27χρονης, η οποία αντίκρισε τους δυο μέσα σε λίμνη αίματος και την εγγονή της τραυματισμένη να καλεί σε βοήθεια.\nΑμέσως κλήθηκε στη σκηνή ασθενοφόρο, το οποίο μετέφερε την 10χρονη στο Γενικό Νοσοκομείο Λεμεσού, όπου διαπιστώθηκε ότι έφερε τραύματα στο δεξί της χέρι και κρίθηκε αναγκαία η μεταφορά της στο Γενικό Νοσοκομείο Λεμεσού, όπου υποβλήθηκε σε χειρουργική επέμβαση. Σύμφωνα με τον υπεύθυνο του ΤΑΕ Λεμεσού Ιωάννη Σωτηριάδη, η κατάσταση της είναι εκτός κινδύνου.\nΌπως εξάλλου δήλωσε ο ιατροδικαστής Νικόλας Χαραλάμπους, ο οποίος μαζί με τον ιατροδικαστή Σοφοκλή Σοφοκλέους διενήργησαν αυτοψία στη σκηνή, το θύμα φέρει αριθμών σφαιρών στο σώμα ενώ ο άνδρας, τραύμα από πυροβολισμό στο κεφάλι, που οφείλεται σε αυτοτραυματισμό.\nΟι συγγενείς της 27χρονης εξέφρασαν την έντονη διαμαρτυρία τους για το γεγονός ότι, το φονικό όπλο είχε πρόσφατα κατασχεθεί, μετά από καταγγελίες που έκαναν για το βίαιο και επικίνδυνο χαρακτήρα του, ενώ πριν από λίγες μέρες ο δράστης το παρέλαβε ξανά από την Αστυνομία.\nΣυνταρακτικές είναι οι λεπτομέρειες που βλέπουν το φως της δημοσιότητας για την υπόθεση. Ο 32χρονος διατύπωνε απειλές κατά της ζωής της εν διαστάσει συζύγου του, η οποία είχε προχωρήσει σε καταγγελία στην αστυνομία, ζητώντας επανειλημμένα την προστασία της\nΤο φονικό όπλο, στρατιωτικό τυφέκιο, τύπου G3, είχε πρόσφατα κατασχεθεί από τον 32χρονο, μετά από καταγγελίες που έκαναν συγγενείς της κοπέλας για το βίαιο και επικίνδυνο χαρακτήρα του. Ωστόσο, στην συνέχεια το όπλο του επιστράφηκε.\nΈφυγε και επέστρεψε με το όπλο\nΌλα ξεκίνησαν γύρω στις 10 το βράδυ, όταν ο 32χρόνος επισκέφθηκε το σπίτι της πεθεράς του, στο οποίο διέμενε το τελευταίο διάστημα η εν διαστάσει σύζυγος του μαζί με τα παιδιά τους\nΟι δύο τους φαίνεται πως λογομάχησαν έντονα, με αποτέλεσμα ο δράστης να εγκαταλείψει το σπίτι και να επιστρέψει λίγη ώρα αργότερα μαζί με το στρατιωτικό του τυφέκιο.\nΑφού όρμησε στο σπίτι, κατευθύνθηκε προς την αυλή και πυροβόλησε 4 φορές την γυναίκα του, μπροστά στα μάτια των τριών ανήλικων παιδιών τους.\nΠανικόβλητη, η 10χρόνη κόρη τους άρχισε να τρέχει, με αποτέλεσμα να τραυματιστεί από μια σφαίρα.\nΣτη θέα της νεκρής συζύγου του, της τραυματισμένης κόρης του και των άλλων δύο του παιδιών να κλαίνε, ο 32χρόνος έθεσε τέρμα στη ζωή του, με μία σφαίρα στο κεφάλι.\nΠροβλήματα από την κακοκαιρία σε Πάτρα, Αρκαδία, Αγρίνιο και Λαμία\nΜε παράσταση στο Ηρώδειο το Σάββατο 5 Οκτωβρίου ολοκληρώνεται ο «Πλούτος»


SV3GLI: Εξορμήσεις Φεβρουαρίου 2016 SOTA SV/PL- 095 ΠΑΡΑΒΟΥΝΑΚΙ 1161m. – SV/PL-125 ΟΜΟΡΦΟΣΤΑΛΟΣ 1794m.\nΕξορμήσεις Φεβρουαρίου 2016 SOTA SV/PL- 095 ΠΑΡΑΒΟΥΝΑΚΙ 1161m. – SV/PL-125 ΟΜΟΡΦΟΣΤΑΛΟΣ 1794m.\nΕτικέτες SOTA SV/PL- 095 ΠΑΡΑΒΟΥΝΑΚΙ 1161m. – SV/PL-125 ΟΜΟΡΦΟΣΤΑΛΟΣ 1794m


Ηταν μια πολύ ωραία μέρα | Ithaque\nYou are here : Ithaque » Ανθολόγιο » Ηταν μια πολύ ωραία μέρα\nΗταν μια πολύ ωραία μέρα\nPosted On Δευτέρα, 25 Μαΐ 2015 By Isolde. Under Ανθολόγιο Tags: Απόσπασμα, Γκαμπριέλ Γκαρσία Μάρκες, Χρονικόν ενός προαναγγελθέντος θανάτου Τη μέρα που επρόκειτο να τον σκοτώσουν, ο Σαντιάγο Νασάρ σηκώθηκε στις πεντέμιση το πρωί για να περιμένει το πλοίο που θα ‘φερνε τον επίσκοπο. Είχε ονειρευτεί πως διέσχιζε ένα δάσος από φραγκοσυκιές, όπου ψιλόβρεχε και, για μια στιγμή, ήταν ευτυχισμένος μες στ’ όνειρό του. Μα όταν ξύπνησε, αισθάνθηκε πιτσιλισμένος απ’ την κορφή ως τα νύχια με κουτσουλιές.\n“Ονειρευόταν πάντοτε δέντρα”, μου είπε η Πλάσιδα Λινέρο, η μάνα του, αναπολώντας είκοσι εφτά χρόνια αργότερα τις λεπτομέρειες αυτής της μοιραίας Δευτέρας. “Μια βδομάδα νωρίτερα, είχε ονειρευτεί πως ταξίδευε μόνος του σ’ ένα αεροπλάνο από χρυσόχαρτο και πετούσε δίχως να συγκρούεται ανάμεσα στις αμυγδαλιές”, μου είπε.\nΗ Πλάσιδα Λινέρο ήταν φημισμένη -και με το δίκιο της- για τη σίγουρη ερμηνεία των ονείρων των άλλων, φτάνει να της τα είχαν διηγηθεί νηστικοί. Δεν είχε όμως επισημάνει κανέναν κακό οιωνό στα δυο όνειρα του γιου της, ούτε και στ’ άλλα όνειρα με δέντρα της διηγιόταν κάθε πρωί, τις μέρες που προηγήθηκαν του θανάτου του.\nΟύτε κι ο Σαντιάγο Νασάρ κατάλαβε το προμήνυμα. Είχε κοιμηθεί κάπως άσχημα, χωρίς να ξεντυθεί, κι είχε ξυπνήσει με βαρύ κεφάλι και μια γεύση χαλκού στο στόμα. Το απέδωσε στις καταχρήσεις που είχε κάνει στο γαμήλιο γλέντι που κράτησε ως τα χαράματα.\nΟι άνθρωποι που συνάντησε απ’ τη στιγμή που βγήκε απ’ το σπίτι του, στις έξι και πέντε, ως τη στιγμή που τον έσφαξαν σαν αρνί, μια ώρα αργότερα, τον θυμούνται νυσταγμένο, μα καλοδιάθετο και σ’ όλους έλεγε, έτσι, για να γίνεται κουβέντα, πως ήταν μια πολύ ωραία μέρα.\nΚανείς δεν ήταν σίγουρος αν εννοούσε τις καιρικές συνθήκες.\nΧρονικόν ενός προαναγγελθέντος θανάτου – Γκαμπριέλ Γκαρσία Μάρκες\nΩχροί σαν αναμνήσεις\nΜεταξωτή γυναίκα, γεμάτη αγκάθια...\nΤότε που κυνηγούσα τους ανέμους...\n« Παλιές Διαφημίσεις #114